Actor Lu Min nih kum (16) in a nau mi ,anupi cu upat lei sang aduh/dawt chinnak alangh ter – Vaurawng\nActor Lu Min nih kum (16) in a nau mi ,anupi cu upat lei sang aduh/dawt chinnak alangh ter\nKawlram actor ah kum upa si cang nain aduai kho rih lomi , design zong athiam tuk rih mi minthang pakhat cu Lu Min hi asi .\n2013-2017 kum tiang zuksin President tuantu zong asi . 2002 kum ah Academy cotu ,2005 kum ah Academy acothan , 2016 kum ah Academy aco than ,Star Awards ah Actor In A Supporting Role Award cotu zong asi .\nLu Min cu lemcang rian lawng siloin chungkhar ah caan tampi pe in fanu pakhat le fapa pakhat he nuam tein khuasa mi an si . A nupi cu Khin Sape Oo asi , fanu fangkhat dawt tuk mi asi . A nu le pa rian le sipuazi vialte amah min lawng tein tuah mi asi .\nMay 21 ah anupi chuah ni ah sunglawi tukin Lu Min nih bia achim .“(21. 5. 2020) Happy 36th Birthday anuam mi chuahni si ko seh …na chuah ni ah adawh mi bia le hla tampi ka ruat nain ahnu bik ahcun man ngei bik na si . Kum upat hnu ah nuamhnak hi atlawm deuh cang rua …\nPuitling nak , ralthatnak atam tikah …zeihmanh thinphannak um loin hngakchia bantuk sining nuam tein um kha aum ti lo . Ka dawt nuamh ter kan duh , nuam tein um ko ,,acung i na kum ka tial mi khi na thinhung hlah law ..nu cu nan kum i philh ter nan hmang “tin May 21 ah Ayeyarwaddy Lumin acc in a tial .\nNa chuahni Surprise kan tuah ti lai lo ..2019 kum ah a nupi chuah ni ah Lu Min nih thi ahlut hna .\n“Na chuah ni Surprise kan tuah ti lai lo ..zeipoh ka nupi kutcung si ko . Atak tiahcun minung nunnak hi atawi tuk ..fanu le fapa, pasal chungkhar he nuam tein um ti ko hna sih ‘tin atial .\nLu Min le Khin Sape Oo cu 2004 kum ah an i thium,Lu Min nih anupi cu kum 16 in a nau . Fanu Ayeyarwaddy Lumin le Everest Lumin an ngeih hna .\nBe the first to comment on "Actor Lu Min nih kum (16) in a nau mi ,anupi cu upat lei sang aduh/dawt chinnak alangh ter"


Delhi Chin Ralzam Nih An Tonmi hi A Buai Ngaingai! – Chin 11 News\nDelhi Chin Ralzam Nih An Tonmi hi A Buai Ngaingai!\nCanada kan PM nih $2 billion dih in Masks le PPE thilri pawl cawk dingin nihin ah thanh. Canada ram ah Masks, sanitizers le PPE pawl a um lo caah Home Depot ah an zuarmi, contruction caah an sermi an hmanter hna. China Mirum Pa, Jack Ma nih Mask hi 10,000 hrawng a rak kuat ve hna.\nCozah caahcun Masks le PPE thilri tbk izarh hi har dingin ka ruat lo nain an khul a nuar ngaingai. Hibantuk lei ahcun Asia lei hi kan mal a zaang deuh. Jack Ma an tluk lo.\nChina Mirum Jack Ma nih Asia Ram, ram 23 bakte 7.4 million masks, 485,000 Covid 19 test kits le 100,000 PPE set a hlut hna. Vanlawng in ramkip ah a kuat duahmah hna. Nizan ahkhan Asia ram, ram 7, Afghanistan, Bangladesh, Cambodia, Laos, Maldives, Mongolia, Myanmar, Nepal, Pakistan le Sri Lanka cu 1.8 million masks, 210,000 COVID-19 test kits, le 36,000 pieces of protective cu hlut rih aa timh hna.\nAsia ram lawng siloin, Africa ram pawl caah 1.1 million testing kits, 6 million masks, le 60,000 protective suits cu Vanlawng in a va pek rih hna. March 17 ahkhan 1 million masks le 500,000 coronavirus test kits cu US a bawmh ve. Europe lei zong tampi a bamwh hna.\nVawlei thlawchuah a comi, Mirum hna nih an miphun hawi caah zeitluk indah thil ttha an tuah? Tulio caan ahhin miphun nih aho paoh a kan herh lio caan a si. Kanmah Chinmi chung in phaisa ngei, mirum tampi kan ngei ve ko hna nain, khawika dah an tlau dih? An kong theih ding a leng lo. Hakha caah, Thantlang caah, Falam caah, Ivengnak thilri an herh liote a si. Tulio bantuk vawleipi harton caan hi kum fatin tonmi a si lo. Tulio caante hi ibawmhchanh caan a si.\nDelhi ah Chin ralzaam khuasa tampi Covid 19 ruang ah harnak an tong. An pawcawmnak rian an ttuan kho tilo caah inn man pek awk an ngei lo. Ei-din kong ah an lung re a thei. US, Canada, Europe le Australia tbk ahcun kan cozah nih an kan bawmh ko caah kan hna a ngam. An nih cu bawmtu Cozah an ngei lo. UNHCR an si ah bawmh chawmmi/donation pek chawmmi an si ve. Nizan ah Fundraising kan tuah piak hna i, ram ttha ah khuasa Chinmi 50,000 renglo lakah minung 30 tlinglo te lawng nih kut kan sam rih. Kut a sam rih lomi pah nih nan kut rak sam cio hrawm u. Phaisa tlawmte kan thawh ciomi kha aa fonh tikah thil lianngan a tuah khawh.


Mizoram ah Unau An In That – Hakha Cherry\nMizoram, Hnahlan khua ah Hmingthanmawia kum (38) cu a upa Tunsianmunga kum (40) nih a lu ah Tahmuipi in a tuk i a thi.\nHmingthanmawia hi a lu ah hliamhma pu in innchungah an hmuh caah Champhai Sii-inn tlik pi colh a si hnuah a thi.Hi kong he pehtlaih in Palik nih a upa Tunsianmunga cu an zumhlo caah an tlaih i a upa nih keimah vuak mi a si ko tiin a phuan.\nTunsianmunga nih a chim ningah an unau hi a sii lengmang mi an si. Hi ni zongah hin a naupa hi ritbu in a inn ah a rak lut i kut a zo sual lai ti ka phan ruangah ka vuak mi a si tiah a ti. A naupa a thattu Tunsianmunga cu Champhai Palik nih thonginn ah an chiah.maipawl The Chin Post\nAdang relthan:Kalaymyo Taungphila veng i a ummi Salai Vum Za Lian(kum 24) cu rithai si ruangah tuzing khuadei ka ah A-Lah-Kah(2) sianginn pawngah a ruak in char asi.\n“Tu lio zawtnak Covid ruangah nunnak liam asi lo,ralhrang kut tuar zong asi lo,a takpum ah hliamhma hmuh asi lo,sii a din sual i asi ko lai,a kut ah sii chunhnak a um,a mask huh mi zong a um tiah’ chungkhat pawl nih an chim.\nNizaan suimilam 6 hrawngah inn in a chuak i zaan ah a tin ti lo,tuzing suimilam 8 ah vui asi.CLT


InnpiMalaysiaDatsi In Amah Le Amah Khangh Aa Timmi Rohingya Pate Thongthlak A Tong\nSeptember 13, 2017 Salai Robert Ngun Sang Malaysia 0\nNaite i Kuala Lumpur chungah Rohingya pawl nih Myanmar Embassy hmai duhlonak an langh lioah kum 19, Rohingya tlangval note pakhat cu amah le amah thah a timh caah tazacuai a si.\nNihin ah biaceih zung ah chuahpi a simi Rohingya pate, Ali Johar Jamal Hussin cu biaceih zung chungah a tah bute in mah le mah thah timhnak sual ka tuah tiah chimphuannak a ngei.\nAli Johar cu rawldawr ah rian a tuanmi a si i August 30, zinglei sml 11: 30 ah Ampang Park LRT tlanglawng station ah duhlonak langh dingin timhtuahnak an ngeih lioah amah le amah datsi (petrol) aa toih i khangh aa timh caah thla 3 chung thongtlak dingin biakhiahpiak a si.\nCun, amah hi Malaysia ram chungah phungninglo in a luatmi a si caah Immigration phungbuarnak in thla 3 thongtlak chap dingin biaceihtu Ahmad Solihin nih dantatnak a pek rih.\nAli Johar nih cun a lung a dongh tuk ruangah le Myanmar ram chung buaibainak kongah duhlonak langhnak caah amah le amah meikhangh in thah aa timhnak hi a si tiah a chim.\nKa upa hi Bangladesh ah a zaam i kei hi Malaysia ah ka rak zaam ve mi a si tiah Ali Johar nih cun a chim.\nAli Johar nih amah le amah datsi aa toih lioah hin Dang Wangi palik pawl nih an fuh i mah le mah thahnak tuah lo ding cun an va chimh. Asinain, a au i ‘kan khua zong Myanmar ralkap nih an duah cang, nun chan ngei lo ka si. Ka thih ah a tha deuh’ tiah amah le amah khangh aa tim ti a si.\nCu hnuah palik nih cun an tlaih i biaceih zung ah phaknak le atu bantukin mah le mah thah timhnak sual in thongthlak a sinak hi a si.\nRef: The Star.NST


Mithiang Simon le Jude | Radio Veritas Asia\nMithiang Simon le Jude\nTu thla cu Bawipa Jesuh Khrih a zultu hna a si mi mithiang Simon le Jude Thaddaeus (Judas Iscariot a si lo mi) kong kha vun tial ka duh. Anmah pahnih hna kong hi zoh ta hna u sih. Jude Thaddaeus tialmi a si ti in an zumhmi cauk chungin dah ti lo cun anmah hna pahnih kong he pehtlai in an tialmi in siseh, kan theihmi a tlawm ngaingai. Anmah pahnih hi Bible cauk chungah kan zoh hna a si ahcun Bawipa Jesuh hnu zultu hna cazin chungah hin hnu hmai zul in an min tial an si kha kan hmuh khawh hna.\nThawngtha tialtu hna i an tial ning ah hin mithiang Simon hi min phunphun in an tial. Matthew le Mark nih cun a mahhi Canan khua mipa tiah an ti i, Luke nih cun “Phuntanh” tiah a ti. A sining tak ahcun an pahnih in a min suallam cu aa lo mi an si ko. Hebrew holh in cun “qana” timi cu Pathian caah “phuntanh” ti a si. A bik in Pathian miphun hna caah phuntanh timi kha a ti duh mi a si(cf. I Kgs 19:10). Mithiang Simon hi ram le miphun caah a phun a tanh ti duh mi si lo in Jews miphun hna i an dir hmun le nunphung, Pathian nawlbia, Pathian miphun sinak le kanmah hna hi zeibantuk miphun dah kan si ti duhnak lei dirkamh in a phun aa tanh pi mi a si. Cu caah Simon hi Matthew rak cawl canghnak hmunhma he tahchun ahcun phundang ngaingai a si. Zeicah tiah cun Matthew cu thatlonak le a thianghlim lo mi rian a tuanmi ngunkhuai khawl mipa tiah rak ti mi a si.\nKan Bawipa Jesuh Khrih nih a zultu hna a rak auh tik hna ah hin aa lo cio lo mi rian tuannak le hmunhma in a rak um cio mi an si ti kha fiang tein kan hmuh khawh. Zultu hna chungah hin zeibantuk harnak le pakhat le pakhat i lo lo hna hmanhsehlaw kan Bawipa Jesuh Khrih caah cun pakhat le pakhat aa dirpi timi, rian tuan timi an si ko hna. Mahhi hi kanmah vialte nih i cawn cio ding a si. Kan i lawh lonak chung lawngah hin mi i thleidan lo in Jesuh Khrih ah pakhat kan si ti dirhmun tu ah khan dir cio i pakhat le pakhat i bawmh i cohlan awk tu kha a si. Zultu pahleihnih hna cu bupi muisam a langhter tu hna an si. Mah bupi chungah hin mi phunkip, fim thiamnak phunphun le thatnak hna a phunphun in Jesuh Khrih min cungah fek tein aa fonh mi bu pakhat te ah um a si kha kan hmuh khawh.\nMithiang Jude cu Matthew le Mark nih cun “Thaddaeus” ti in an auh (Mt 10:3; Mk 3:18). Luke tu nih cun James fapa Judas tiin a auh (Lk 6:16; Acts 1:13). “Thaddaeus” timi min kong he pehtlai in tha tein fianh khawh a si lo. Zeicah tiah cun Aramaic holh in “tadda” ti mi a suallam cu “taang” “breast”timi suallam a si i “zaangfahnak lungthin a ngeimi” ti a si lai tiah ruah a si. Mithiang Jude kong he pehtlai in tlawm te lawng hi theih a si. Johan thawng`ha lawng ah hin Jude (Judas) nih Bawipa Jesuh Khrih bia a halnak kha a langhter. Jude nih “Bawipa, zeitindah vawlei sinah i phuan lo in kanmah sin lawngah naa phuan khawh ning cu a si lai?” tiah a ti. Mah biahalnak hi kannih vialte hna zong nih kan i hal ve lengmangmi biahal nak a si. Zeicaahdah thihnak in a tho than mi Bawipa nih a ral pawl sinah a sunpar lian ngannak, Pathian cu teitu a si tinak hna kha phuan ve lo in kanmah sin lawng ah aa phuan hnga? Zei raungah dah a zultu hna sin lawngah aa langhter fawn hnga? Jesuh nih “A ka daw mi paoh nihcun ka bia kha an ngaih lai. Annih cu ka Pa nih a dawt hna lai i ka Pa le keimah cu kan ra lai i an sinah kan um lai” tiah a ti (Jn 14:23). A suallam cu a tho thanmi Bawipa kha kan lungthin mit in kan hmuh khawh ve i Pa Pathian nih kan chungah umnak hmun aa laak ve lai ti a si. Bawipa cu kan sinah a pum in a laang lai ti a si lo. Kan nunnak ah hin nun a duh ve. Kanmah hna nih a nunzia te kha kan nunpi, a nun zia te kha nun zia te ah kan langhter ve a hau. Mah lawng ah a tho thanmi Bawipa cu kan lungchung mit in kan hmuh khawh lai.\nBible Biakamthar chung zongah mithiang Jude Thaddaeus zong nih Judas cakuat tiin a tialmi a um ve. A tial hnawh chanmi cu khua pakhat i a ummi bu pakhat te lawng kha silo in khuakip i a ummi bukip sinah a tial hnawh duh bik mi a si. “Jesuh Khrih sal le Jeim nau a simi Judas nih, Pathian kawhmi, Pathian kan Pa dawtnak chung le Jesuh Khrih huhphenhnak chungah a ummi kha, ca kan kuat hna(v1)”. Judas cakuat hi a hmaan lo lung vai vuanh tertu cawnpiaktu hna i cawnpiaknak hna kha Khrihfa hna nih an i ralrin thiamnak hnga caah ralrin peknak zong an si fawn. “Atu kan caan i a ummi hna zong cu, cu bantuk cu an si ve. Anmang nih khan anmah pum lila cungah a sualter hna; Pathian nawlbia kha zeiah rel loin a umter hna i vancungmi kha a serh satter hna”(v8)tiah mithiang Jude nih an cawnpiak ning hna kha fiang tein a langhter. Mah bantuk cawnpiak tu hna zong kha, “An caah tihnung a va si dah! Kain lam kha an zul. Tangka an duh ruangah Balaam nih palhnak a rak tuahmi leiah khan an kal ve. Korah nih Moses a rak doh bantuk khan mi doh an duh ve i amah bantuk khan hrawh an si ve”(v11). Zeitin dah a ti rih hna tiah cun, “Annih cu hawikomhnak rawl nan dum ti tik i rawl lak i hnawm a ummi bantuk khi an si, ningzah zeihmanh hngal loin an ei i an ding. Anmah zawn lawng an i ruat. Ruah a chungah a um lomi khuadawm, thli nih a choih lengmangmi bantuk khi an si. Fur caan hmanh i thei a tlai lomi thingkung bantuk an si; a hram bongh i a thi taktakmi thingkung bantuk an si. Rili tilet tihnung bantuk an si, ningzak a simi an tuahsernak cu tilet buan bara bantuk in an lang. A vak a vaimi arfi bantuk an si, cu arfi hna cu Pathian nih muihnak a thukbik chungah khin hmun a chiahpiak ko hna”(vv 12-13).\nTuchan ah hin cun bia i el le i sik ti lo in kan chanthar nunning ah tukforhnak phunkip khan kan zumhnak a tlau lonak hnga tu ah hin a tuar zia le a in zia thiam kan hau. Kan zumhnak ah fiang tein le ral tha ngaiin nung cio hna u sih. Mithiang Jude nih a ti thanmi cu, “Sihmanhsehlaw ka hawile hna, nannih cu a thiang bikmi nan zumhnak cungah khan fek chin lengmang in i sa chin lengmang ko u. Thiang Thlarau thawnnak thawng khan thlacam u law Pathian dawtnak chungah khan um ko u. Cun kan Bawipa Jesuh Khrih nih zaang an fah hna ruang i zungzal nunnak an pek hna lai ni cu hngak ko u. Lung awtawm in a ummi kha an cungah zaangfahnak ngei u; mei chung khan chuah hna u law khamh hna u. Cun midang zong kha tih le hmaizah kemh hna u, sihmanhsehlaw an pumsa duhnak an nehmi puan hrimhrim kha cu hua hna u”(vv. 20-22). Jude nih a ca kuat tialmi ah hin aa dawh ngaiin a dongh ter. “Tlu loin an umter kho tu hna le a hmaika ah soiawk zeihmanh um lo le lunglawm tein an chuahpi kho tu hna kan Pathian le kan Khamhtu cungah cun, a liam cia mi caan vialte in atu caan in zungzal caan tiang, kan Bawipa Jesuh Khrih thawngin, lianhngannak le sunparnak le thawnnak le nawlngeihnak cu, um zungzal ko seh! Amen”(vv. 24-25)\nCu si caah catial tu pa nih kan Bawipa Jesuh Khrih cung i a zumhnak a fehnak le cu a zumhnak cu a nunnak in a langhternak hna vialte kha fiang tein kan hmuh khawh. Mithiang Simon le Jude Thaddeus hna bangin kanmah vialte hna zong kan zumhnak ah thazang thar he thawngchin chin in kan um, kan nun khawhnak hnga caah anmah hna sinah bawmhnak hal hna u sih.\nSaints Simon and Jude, Apostles. POPE BENEDICT XVI. Holiness is always in Season. (pp.262-265) Chung in leh mi a si.


President Trump A Lo Dengmang Cang Ko Ai Thinpang Dai Lo Bak Asi – Chin World News Evening\nPresident Trump A Lo Dengmang Cang Ko Ai Thinpang Dai Lo Bak Asi\nSeptember 28, 2019 Salai Van World News\nPresident Trump nih Ukraine President he an chawnh lioah Farmer Vice President Joe Biden le a fapa nih Ukraine ram i an thil tuahmi kong thlathlainak a tuah dingin a fial\_hneek chih tiah thawngpang a thang i kehdak cenghngia pawl uite ek chuah an lo. Impeachment kan tuah hirmhrim a herh an pi nu Nancy Pelosi um thiam loin an au hnawh.\nPresident Trump nih ka fial chih lo tiah aih pheh tultal nan ai pheh thlu ti lo. Kan i chawnhnak vialte zapi sinah ka chuah/langhter dih lai. Kan biaruahmi hi hawikom chawnh te i kan i chawnhmi le chimhmi a si lo. Ka chimhmi pawl hi chim awk ai tlaakmi an si ko tiah tuchun ah a bia a merter tthan.\nTutan hi cu pu vom hi i chuahsual deuh dawh a lo. Ukraine President sin i a chimmi hi phunghram pi kalh le President nawlngaihnak a buarmi bia a si taktak ahcun kedak (Demctrats) cenghngia pawl nih a sualnak hi phung ning tein hlathlainak thaw colh an timh. Thaizing ah kehdak hotu nu pipi Nancy Pelosi nih thawngthanhnak a tuah cang lai.\nThil tha maw chuak deuh lai thil chia dek! Kehdan nih an seh khawh ahcun 2020 thimnak ah teitu an si te kho. An seh khawh ttung lo belte ahcun 2024 tiang Pu Trump kut tangah an bo peng rih hau te kho ve. Theih awk sawh: Impeachment hi thlakhat hnih ah tuah i dihter khawhmi asi lo. Kum 2, 3 pi tiang a zong a rau kho. Cucaah President a si chung ahcun Kehdak pawl nih hin cawl kho lo cun an seh kho lai lo dah ti ka zumh. A linsa pah te ko lai hih!\nThimnak lio ah thimnak ai cuhmi pakhat nih sualpimi nu a thli tein a phaisa pek hi US upadi he ai kalhmi asi. Trump nih a usalmpimi nu 2 phaisa peknak kong he pehtlaih in Trump nih zeihmanh ka theihmi a um lo tiah a chim. Asinain Phaisa petu sihni pa nih cun Trump nih a ka pektermi asi tiah a phuan piak diam caah rian phuah a rak tong deng mang.


Salai Lungthli Tum Nih Pu No Tapeh CNLD Cu Ningzak In A Rak Tuah Hoi Ko – Chin 11 News\nSalai Lungthli Tum Nih Pu No Tapeh CNLD Cu Ningzak In A Rak Tuah Hoi Ko\nKan miphun covo lak than a herh timi cu fiang tein kan theih, nain Pu No tapeh CNLD phu hi kan miphun covo a la than kho ding dirhmun ah an um maw timi belte kan ruat ti lo. An duh poah in an kan hlen i hlen fawi deuh cheukhat cu an hlen khawh ko hna.\nKan miphun covo kan ngah than khawh nak ding ah Suu Kyi le CNF nih an nunnak pek ngamh in an i zuam cuahmah. Nain, CNLD phu nih cun Suu Kyi zong an doh, cu lawng hlah, CNF hrawh a rak timhtu le pengtlang kar huatnak thlaici a tuhtu an pupu kha an tanpi.\nAtanglei hi Salai Lungthli Tum nih Lautu ram a tlawnnak le NLD MPs pawl a thuat nak kong a si. Rak rel chap rih ko.\nKeimah meehmun Lautu ram khua dihlak ah ka tlawng cang. Nan ka dawt caah kai lawm. Suu Kyi le VP Van Thio cu kan dihlak in kan uar tuk ko hna. Nain, NLD min zuar in mah paw caah tender bawh in eihmuar a hmangmi le mah khua ca lawng ah riantuan a hmangmi MP pawl belte cu kan fih cang hna, doh an hau cang timi fiang tein nan langhter.\nThaizing thawk in Mara ram tlawn hram kan i thawk lai, ka miphun hawi Mara zong nih Lautu le Zophei bantuk in nan ka dawt ve lai ka zumh. Teinak mee 4,000 hrawng lawng a herh nain mee 8,000 tiang ngah khawh kan i zuam hna lai.


𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠 – The Cherry Par\n𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠\nSuu Kyi le President Win Myint an tlaih hna hnu i, CDM mipi nih duhlonak an langhternak hmunhma a si mi Yangon khualipi ah le a dangdang ramchung khuapi kipah ralkap an chiah (deploy) hna hnu le bangin cun ka thin lawng a phang ko cang, tiah Special Rapporteur Tom Andrews nih a chim. Tuanbia kan zoh tikah, a tu bantukin ralkap a hman hna caan paoh ah thahnawnnak a tuah, minung a tlau thaimi an tam, minung tor le cheng in tlaih an si zungzal. CDM a tuahtu an karh chinchin ve rup in ralkap a hmanmi hna zong an tam chinchin ve cang tikah, ralkap nih minung tamdeuh a thah khawh hna, ti mi ka hmuh tikah ka lungre a thei ngaingai ko cang, tiah Andrews nih a chim. Wednesday i duhlonak langhter ai timmi CDM pawl cungah tlaihkhih asiloah fahnak pek hrimhrim lo dingin Myanmar ralkap pawl hi ralrin nan pek cio dingah kan sawm hna, tiin Andrews nih vawleicung cozah vialte sinah thawngthanhnak a tuah.\n𝗡𝗮𝗺𝗵𝗻𝘂𝗹𝗻𝗮𝗸 (𝗥𝗲𝗽𝗿𝗲𝘀𝘀𝗶𝗼𝗻) 𝗵𝗶 𝗰𝗼𝗽 𝗹𝗲 𝗰𝗶𝗹𝗵 𝗶𝗻 𝗮 𝗱𝗼𝗻𝗴𝗵 𝗵𝗿𝗶𝗺𝗵𝗿𝗶𝗺 𝗮𝘄𝗸 𝗮 𝘀𝗶 𝗰𝗮𝗻𝗴; Myanmar mipi hna an zalonnak (liberty) le an nuhrincovo (human rights) cung nihin tiang namhnulnak an tuahmi hi cop le cilh in a dongh hrimhrim awk a si cang. Myanmar mipi cungah fahnak an tuahmi ruangah zeibantuk rengsang an va si pek ah, tuanvo (chimhhrin) laakter an si tengteng lai. Cucaah, mipi cung fahnak huah dingin nawl an chuahmi paoh cu ralkap pumpaak cio nih nan zulh hrimhrim awk a si lo, tiin Andrews nih ralrin a pek hna.\n𝐈𝐧𝐭𝐞𝐫𝐧𝐚𝐭𝐢𝐨𝐧𝐚𝐥 𝐛𝐮𝐬𝐢𝐧𝐞𝐬𝐬 𝐩𝐡𝐮 𝐳𝐚𝐰𝐧𝐠 𝐜𝐚𝐰𝐥𝐜𝐚𝐧𝐠 𝐜𝐢𝐨 𝐝𝐢𝐧𝐠𝐢𝐧 𝐤𝐚𝐧 𝐬𝐚𝐰𝐦 𝐡𝐧𝐚; International business community zong nih cop le cilh in Myanmar cungah action tuah dingin kan sawm hna. Myanmar ah ralkap nih aana an ting (takeover) mi kong tuanvo latu dingah an sermi State Administrative Council ah IBC nih nan aiawhbiachimtu pawl thlah hna u law, hi bantukin (ralkap lei nih) buainak lam an zulh peng ko ah cun Myanmar ah business tuah kan maak lai, tiin nan duhnak langhter dingin kan sawm hna, tiah Andrews nih IBC cu a chim hna.\n𝗦𝗽𝗲𝗰𝗶𝗮𝗹 𝗥𝗮𝗽𝗽𝗼𝗿𝘁𝗲𝘂𝗿, 𝘁𝗶𝗺𝗶 𝗰𝘂 𝘇𝗲𝗶𝗱𝗮𝗵 𝗮 𝘀𝗶? Special Rapporteurs pawl hi Human Rights Council nih ai ngeihmi Speicial Procedures (tuahphung) he ai pehtlaimi minung an si hna. Annih hi zeibantuk cozah asiloah phu (organization) hmanh ai pehtlaimi an si lo. Mahtein zaanghleicawi in rian a tuanmi an si. Annih hi UN staff member zong an si lo, cun lahkhah zong ai ei fawn lo. 1992 tein khan Commission on Human Rights nih Myanmar i human rights kong tuanvo latu dingah Special Rapporteur rian hi an thok cang. 2014 le 2016 in khan hi riantuannak hi kaudeuh in an kalpi cang. Credit: Chelsea Bawi\n← Chin state Chairman Pu Ngun San Aung biachimmi nih, amah ram le miphun dawtu a sinak a langhter ah ka ruah ko.\nCDM Hmuitinh; Ramleng Le Ramchung Dirhmun →


Hakha inn kangh ningcang a fiang cang. Hakha ah Pu Hrang Cung le Pu No Hnin inn a kaang, minung 6 an thi. – Hakha Cherry\nInnpa Pu No Hnin inn pakhat zong a ciam ve nain innhlaang hi Lo ah a riah kar a si ca ah annih chung cu an luat. Pu No Hnin inn hi inn hnih a si i inn khat cu a ciam dih. Anmah chungkhar umnak inn tu cu a him.\nA thi mi hna hi kan theih tawk ah; Par Tha Hlei, Ngun Sui Par, Amon Bawi Chit Htoo, Ngun Cin Hniang, Ngun Tha Len, le Samuel an si, tiah kan theih.Biakilh: Update news kan thanh than te lai.The Hakha Times\nSumilam 72 chung dai tein um rih ding timi bia zong khi ralkap hriamnam a si.


PHILH LO MI RAM AH KHAN\nNikumte ti awk ah khan tthim in hmanthlak ka suai i "Dawtmi Hna Philhlonak" tiah ka ttial. Atu zong hi kan nule inn ah aa taar rih ko, Kawlram i kan dawtmi hna philh lo nak ah.\nKei hi 1947 kum ah Mandali sizung ah ka chuak. Mah cu ka pa Robert Johnson le ka nu Elizabeth Johnson kum khat ringlo Laitlang i Pathian rian an ttuan hnu a si. Ka tta ah Richard (Dikki) a um. Anih cu ka pale Kawlram ah phanh ah hin kum khat a ti cang. Keimah hnu ah tta te pa khat an ka hrinh tthan nain thlatlinglo in a chuak Tidim ah an vui. Ka nau Martha (Tatah) he kum nga in kan ithlau. Kan ttafar pa thum cun Lai ram nuam ah kan hmetlio caan cu ka hmang; kan chanchung philh khawh lo awk in.\nAmerikan ram mi ka si i kum 33 chung Amerikan ram ah ka um cang ko nain Laimi ka si nak a tam tuk rih. Ka tthan nak Laitlang i minung le phunglam nih nihin ka sining ah hin a ka sersiam. Lai phung hi ka upat, ka tlaihchan zungzal mi a si. Lai mi cu vel an ngei, an nun a nem i hmuh tthat in thil an hmu. Harnak ton caan hmanh ah phunzai lo te in lonh khawh nak thazang an ngei i mahti cun harnak zong an lonh khawh. Fekte i Pathian an zumhnak nih mahti cun thazaang le lung ttha a pek hna rua ka ti.\nLaitlang ka chuahtak nak a sau tuk cang bang in va phanh tthan hmanh ah, hmun le hma, neh le nang an rak ithleng dih cang lai i, kan tlon tawnnak hmunhma hmanh kha ka hngal ti hnga maw ti ka ruat tawn. Asi ko hmanh ah, ka cah a sunglawi tuk mi ka hmetlio caan kong cu aruah lawng i ruah hmanh ah a nuam tuk rih ko.\nKeimah he atthangtti i atlongtti mi hawikom tampi ka ngei. Kan icelh mi lente--ttekbu, naap le lungdoi--tehna ka von ruat tawn. Mah tehna hi thiam dih lak in (kum 8 mi) ka fanute (Alana) ka chimh lai ka ti. Nap bel cu ikhawnden nak a si ai tiah ka nu he kan ti. Kei tu cu nap ka rak ikah len zong ah voi khat hmah kaa khawngdeng bal lo, mi zong ka khawng bal hna lo.\nLaitlang i kan um lio ah cun ka hawile he hin akimkip ka rak tuah. Akan nuamh tu ah rediau tehna TV tehna ngeih cu rak um hlah kaw lente celh awk tu kan rak ser tawn. Athiam zong kan rak thiam. Amerikan in tunu an rak kan kua ko nain, kanmah hrimhrim i ser ve kan rak duh i kan rak ser len tawn. Acheu tlak in kan ser hna i acheu cu puan in kan rak tthit hna. Nau kan rak um tawn i lente kan icelh ah hin apuak kan rak ichaang tawn. Atu tiang zong, naupuan i nau puak hi a ttha tuk ka ti i ka fanu a hmetlio zong ah ka umkalnak ah hin apuak in ka puak lengmang.\nKa hmette in thinghlam an ka chimh i thinghlam ka thiam colh. Lam saupi kal zong i rawk lo ding in, rilhbah sual zong i poih lo dingin, hiti hin thing nan sanh lai ti in Merih nu le Iang Men nih an rak kan chimh dih. Ahnu ah cun nau hmai thlak hmanh in Cawbuk pin pipi hmanh ah thing ka phor kho cang. Atu tiang hmanh ah hin, Amerika ramlak i kan kal zawn ah hin thing ro ka hmuh poh ah sei le hnam ilak i hlam le phorh ko ka von duh tawn.\nLabuh le pukher le thiam baan a ka chim tu cung ko ah lawmh ka dai kho lo. Ka tawngh lo nak a sau tuk cang ko nain, caan ka ngeih ahcun thiambaan cu ka thiam rih ko lai dah ka ti. Lai thiltah hi vawleicung thiltah ah aa dawh bik pawl a si. Kei hrimhrim cu a thawi tenh ning le an ttialning ka duh tuk. Lai thiltah iang a ngeih ning hi Lai nu no zong nih an hngalh lai i an nule sin in thilbuh le thiltah cu an cawn cio ttheo lai ti ruahchannak ka ngei. Kei cu a coihnak sakuhhruk zong ka ngei rih ko. Lai thil hi hmaihngal ngai in kaa ti tawn i Lai zal kaa bai lo lio hmuh awk ka um bal lo.\nKhuanu thilser ka tlaihchannak le thlaithing phun hngalh ka duhnak hi Laitlang in aa thok. Rung Tlang ah kan rak kai i thingkeppar kan rak ttot tawn. Tlanghrawn hrawng ah compei-ekpar kan zaal. HBA kulh chung ah paa kan kawl, Dawrthar hrawng ah tummatil kan lo, Haithlan hrawng ah kuhchuk kan kawl zawn, kuhlu kan lawh zawn a rak si. Tlunpah ah dingkawk ttil kan hon char pah. Ka upat hnu ah Thailand ram in Lai mongkalong bantukte kaa phorh i ka cin i, vantthat ah, a tlai i kan ilawm len. Ka tta zong ka hei kuat ve. Ahnu ah Hawaii ram hai hring ka hmuh i makphek he kan ei len, ka fanu he. Amerikan ngakchia cu banhla thleer hi an thiam lo. An hngal pek lo. Thleer thum ah ka thleer piak hna i an khuaruah a har. Banhla thleer khawh a si an hngal bal lo. Kawlram ka chuahtak hnu i ka ei bal ti lo mi cu seer a si. Amerika ram ah cun aho hmanh nih an hngal rua lo ka ti; thlai lei mithiam pa khat he kan iton ah ka hal i a hngal lo. Ka hmetlio ah cun kan incar thingkung sang pi kai ko kan rak duh tuk i a paar behlek tiangtiang kan rak kai. A paar cun khua kan rak cuan tawn. Hniarlawn lam hrawng vialte a lang dih. Attumlei ko awlok kan rak ichawnh. Thing nge ah nge khat hnu nge khat kan rak ihrawl i tolh pah in kan rak ttum tawn.\nKhuaza kan vah le akimkip kan tuah kha ka nu le ka pa tal nih zeitin dah an rak kan thlauh hnga lo ka ti. Asinain, mah cu Amerikan ca lawng ah theihtlei a si. Amerika ram ah hin cun lungchep can hmanh kan fale anmah lawng vahter kan sianh hna lo. Laitlang tu ah cun aho nih zeitin an kan ti lai ti awk a um lo. Sual a tlawm. Mi an ttha.\nKa nu le ka pa nih lih chim lo an rak kan cawnpiak lengmang ko nain, voi khat cu, Tatah le a hawile kan sin ah ra ve hna hlah seh ti i thlem duh ah kan rak hlen hna. Kan inn thawhpat kan ifunh lai i biakin pawng ah zil kan huat lai i cite le makphek he kan imeh lai ti kan rak itim. Thawhpat cu ei duh hna hlah seh tiah, kan naule cu, mah hi nau ek a si e tiah kan rak hlen hna i, an hmuhhngan i kan ei tik ah an thin a rak hung tuk. Mah dih cun Merih te dum ah kan lut i zil kan lo.\nKa philh khawh lo mi cu ngahringdawi a si. Kan phu in kan isawm i Timit Va ah kan rak kal tawn. Kawfi dur khi nga sanh nak ttha in, a chin kan vih i kan tai ah kan ttemh, kan ngachuksei he tiva cu kan rak hrawng i lung kip kan rak hnin. Voi khat cu, tiva chung ah rul hni chia ah ka rel i ka rak itlaih sual ciammam i rul a si ka hngalh in ka lau i ka hlonh i ka rak tli len. Merih te ui le pa pawl nih an rak thah. A ngan tuk in ka rak hmuh (asinain mah kha a ngan tuk theng lai lo). Aho nih dek, 'lim a si' a rak ti rua ka ti.\nKrismas hi Laitlang ah cun a sunglawi tuk. A thli kik le phaizawngpar he kum khat chung i a nuamh bik caan a si. Krismas ca ah hin a hlanpi'n itimh cia a si. Laksawng chuah awk i thil kan rak tthit tehna vialte ka hngalh dih rih ko. Sui Kim nu nih thiltthit vialte a rak ka chimh dih. Ngaknu tlangval aphuphu in meifar vanh in inn kip ah an rak vak i Krismas hla an rak sa tawn. Krismas zan cu nunnuam tuah zan si kaw aho poh nih ingaih dih a si. Ngakchia ca hrimhrim ah cun a sungsa tuk. Ngakchia nunnuam tuah nak thuam phunphun ka nu he kan rak ser i kan rak ni len. Krismas ah cun biakin ah pumhnak tuah a si i idangh pah zong a si. Cun biakin hmai ramrawn ah laksawng ichuah a si. An ichuah mi laksawng cu man fawitete--meilah tehna, theithu tehna, fu tehna, banhla tehna--an rak si nain an lungthin taktak i an ser mi laksawng an si. Nihin ni tiang hi, Halkha Krismas tuah cu ka sunhsak thluangthluan ko.\nVoikhat cu, ka hawile he Hniarlawn kal an rak kan sawm i kan rak kal. Sui Pen te inn ah kan rak riak. Tappi kam ah tuanbia an rak kan chimh i tto lak in ka rak tthu. Tappi kam ah cun kan rak it. Ka chim ko lai, ihkhumhpuan he saphaw cung ah ka rak it ko nain, ka khua a rak sik tuk i, zanlai ah ka rak ihlau. Midang nak in puan lum deuh ka rak ivorh ko nain, aziah dek a si hnga, kei cu ka khua a rak sik tuk. Ka keng zong a rak fak dih. Mah tan ah cun vok an rak ka thah. A sum cung banhla hnah in an zual i Halkha ah naa phorh lai e an rak ka ti. Sei in ka rak phorh. Merih nu te chung a lu kan rak coh hna.\nKa tlaihchan mi an tam tuk ko nain, Merihpa le Vanawipa ko ka tlaihchan khun rua hna ka ti. Merihnu cu a kan um tu bantuk in ka zoh i a chungchuak fa tluk bak te'n a ka zoh ve. An chungkhar ah a ka telh. Merih pi cu tuanbia a thiam tuk. A kan chimh mi vialte rak ittial ning law ka duh tuk hnga. Chan tampi chung an iroh chin mi tuanbia tthattha hi ca ah attial hna seh law a ttha tuk hnga. Van-awipa cu nihchuak ser a rak thiam tuk. Vaittamin ka si e a rak iti. Aziah tiah mi tha a rak thawhter tuk. Coka pawng ah hin a rak laam tawn. Atu cu an pahnih in an thi veve cang; sihmanhsehlaw kan thinlung chung ah cun an nung thluangthluan ko.\nNikhatkhat Laitlang tlun te nak saduh ka that ko. Ziip icit i far kung lak i Kalimeuh in hung tlun, tlang sang chin lengmang hung kai i Vuibulah riahbuk hrawng hung phak tehna ka mitthlam in ka suai tawn. Tidim ka tlawng hmasa hnga, mah dih cun kaa khirh hnga i van dum tang lei sen lak ah far hring tlang hrawn in Falam lei panh hnga, hla sak pah in. Run tiva kam hrawng lei sen lak i zing ni chuak le zanlei ni nem cu aa dawh tuk. Run tiva nih maimaw la bang ikual ngiiingiaite in van dum thlam he a luang i alanghlat i thlir ah zoh cim a si lo. Lairam iang cu Halkha kan phanh tiangte lamthlochuak diriam in ka hoi hnga. Falam in va kal i Rung tlang toi i Halkha a langh hmasabik nak hrawng va phanh ko khi ka mitthlam ah a cuang tawn. Atu ah cun thingkung an hau dih i khua vialte a kawng dih cang an ti. Halkha khua zong a nganpi cang an ti. Va phaan ning law ahngalh hmanh ka hngal ti hnga dekmaw. Khua a rak ithleng dih cang lai i ka ngaih a chia rua hnga ka ti. Asinain ka tlonpi hawi le dawtu mui ka hmuh poh ahcun mah cu kaa lawmh nak bik a si ko hnga.\nLaitlang tlun saduh ka thah mi hi a tling kho te hnga maw ti cu ka hngal na lo in iruahchan lo awk cu a ttha ttung lo. Ka fanute le a pa hi ka hmetlio kan inn ah tlunpi hna ning law, kan umnak hrawng le kan rak tlon nak hrawng vialte le ka cung i a rak ttha mi minung vialte an nunlio ah hin hmuhter ve hna ning ti ka duh. Vawlei hi a hme chin lengmang i ruahlopi in atu ah cun ka hmetlio hawinu Tum Tlem i a nau Mang Hiak he zong kan ichawn kho cang. Cuti a si ah, Laitlang ka phaan lai lo ti zong cu aho dah a chim kho? Zeizongte a ti kho tu Pathian thawng in Krismas zong Laitlang ah ka hmang kho ve ko. Atu rih tu ah cun, ka ngaihnak le ka thlacamnak tu ka'n kuat chung hna. Mangttha cikcek u.\nHi cabia hi Lai holh i ttial a rak tim nawn nain caan kan zuah manh ti lo hlei ah 'ka lungduh i ka ttial khawh lo sual ah' ti in Mirang holh in a ttial tthan i keimah nih ka thiam ning in ka leh. Mangttha cikcek u ti tehna le thil minkuhchuk, lim, tummatil, compei-ekpar ti tehna--pohpoh hi cu Lai holh in a ttial dih. A Mirang holh i a ttial ning tluk thlum-al in let kho ning law ka duh hnga. 1999 kum i chuah mi Saduhthah cauk chung ta a si i cu cauk a tawlrel tu nawl pek nak in kan taar.--Ceu Hlun\nMah ca hi a English in hika ah hin a um.


Pathian zum lotu (Atheist) Italian Sibawi Dr. Julian Urban nih Covid-19 zawtnak a zoh khennak in Pathian a zum: Pathian rian ttuan ning a mah tuk hringhran ee! – Thechinlungnews\nPathian zum lotu (Atheist) Italian Sibawi Dr. Julian Urban nih Covid-19 zawtnak a zoh khennak in Pathian a zum: Pathian rian ttuan ning a mah tuk hringhran ee!\nAtulio thawngpang cu thawngpang chia lawngte a si ko, natein thawngpang chia lakah thawngpang tha zumtu caah a um ve. Cu cu Italian sibawi Dr. Julian Urban nih Covid-19 zawtnak a zohkhennak in Pathian a zumnak kong a si. Mah bantuk in Coronavirus ttih nungtuk mi nih an ram mipi tampi a that thluamah lio ah minung lei in zeihman tuah khawh kan ngeih ti lo, Pathian sin ah bawmhnak hal lo ah cun ttin Pathian a au ve cang.\nKum 38 a si lio mi, sibawi Dr. Julian Urban hi Lombardy, Hospital Italy ah Covid-19 zawtnak a ngeih mi pawl zoh khen in mipi an dam khonak caah fakpi in rian a ttuan lio mi a si. Atu Italy ah Coronavirus ruangah thil a cang mi a chim ning ah cun, “Mah bantuk thil (mangchia) hi ka hmuh bal lo, ka hmuh lai ti zong ka zum lo. Zarthum a liam cia mi thil ka zoh ah cun, mah bantuk thil hi cu ka ruahnak zong nih aphak lo. Mangchia cu a kar chin lengmang i, ti lian bantuk in a lian chin chin” tiin a chim. Coronavirus ruangah zawtnak tlawmte a ngeih mi kha chikhat teah mi tampi an vun si cang ko.”\nAtu cu sibawi zong ka si ti lo, a rau hlan ah a ho dah a thi lai i inn lei ah a ruak he a kal lai, a ho dah a nung lai, an dam lio ah Italy nungkhuai a pe mi lawng te an si” A luangcia zarhnih hrawng ah kha cun, ka hoi le keimah hi Pathian zum lotu kan si. Science kan cawnnak ah cun Pathian a um lo ning fiangtein kan cawn. Ka nu le pa Biak inn ah kal lio ah ka nihsawh tawn hna. Natein ni 9 a luang cia hnuah khan pa pakhat, kum 75 a si lio mi, Pastor rian ttuan mi cu coronavirus ruangah siizungah lu pi a si. Mi tha tuk mi a si. Thaw lei ah harnak a ngei mi a si tiin Dr. Julian nih a chim.\nMah pastor kum 75 a si lio mi nih cun a kut ah Bible a keng i, mah bantuk in a dam lo buin, a thi thluamah lio ah Bible cu a rel. Sibawi vialte hna cu kan tha a di tuk cangi, kan cawlcang kho ti lo. Hnabeidong in kan um dih. Lungthin lei zong si se taksa lei zong si seh thazang kan ngeih ti lo. Mah bantuk in kan in dinh lio ah cun, mah pastor pa a thi dengmang mi Bible a rel mi cu kan zah in kan ngaih. Kan thazang a dawng cik cek cang. Zeihman kan tuah kho ti lo. Mi tampi an thi thluamah. Kan rian ttuanti sibawi pahnih cu kan pawngah an thi, kan rian ttuanti tampi hna cu mah zawtnak nih an nih chonh thluamah. Mah bantuk dirhmun ttih nung tuk mi le zeihman tuah kho lo ah kan um lio ah, kan lung a hun fim i, Pastor pa Bible a rel mi kan ngai hnuah cun Pathian sin ah fakpi in thla kan cam i, Pathian bawmnak kan hal”.\nKa hoi le he bia kan in chon lio ah, thil mak tuk mi zum kho lo mi cu ma hi a si. A hlanah cun Pathian zum lotu kan si, natein mah bantuk in Pathian sin ah fakpi in thla kan cam hnuah kan lungthin ah hnangamnak, dainak a um thluamah i. Pathian sin ah thla kan cam chin lengmang i, mah hnuah cun coronavirus zawtnak angeih mi hna cu thatein kan zoh khen khawh hna. Mah hnu tlawmpal teiah Pastor pa, kum 75 a si lio mi cu a thi. Zarthum chungah kan siizungah a thi mi minung 120 leng kan ngei hnu ah, zei thil hman nih a kan hrawh kho ti lo thil kan tawn. Cu cu Pastor pa mah bantuk in a zawh mi nih lungdainak, hnangamnak kan kawl tawn mi kha amah nih siizung ah a vun put. Pastor cu Pathian sin ah vancungah a kal cang i, kan mah zong a rau hlan ah a hnulh kan zul ve lai. Atu cu Patthian zum tu kan si cang. Source: GOD TV\nBe the first to comment on "Pathian zum lotu (Atheist) Italian Sibawi Dr. Julian Urban nih Covid-19 zawtnak a zoh khennak in Pathian a zum: Pathian rian ttuan ning a mah tuk hringhran ee!"


Sui Hlei Tial(21) Ruak Hlai In Thantlang Thlanmual Ah An Thial Than – THE CHINLAND POST\nSui Hlei Tial(21) Ruak Hlai In Thantlang Thlanmual Ah An Thial Than\nSui Hlei Tial Vuinak Hmun an Hlai lio/TCP\nNu Sui Hlei Tial ruak cu October 4, 2020 zan khua lengah zan hnih tluk vui cang mi cu tuzan October 6 zan suimilam 9:00pm tluk ah Quartantine an chiahmi minung (4) nih an hlai i Thantlang thlanmual ah zan deilei 4:00am hrawngah an thial than tiah theih a si.\nQuarantine an chiahmi hna minung (4) nih an hlai nain a thuk deuh caah JCB an auh than nain a tlam a tling lo tiah a kalve mi pakhat nih The Chinland Post ah a chim.\nLai mi nih tonbal lo mi thil khuachung luhter lo in khualeng pi ah ruak vuimi cu thil ningcang lo a si tiah chungkhar le tuanvo ngei khuanu/pa hna nih Cozah lei rianngeitu an nawl pat hna hnu ah a tubantuk in a ruak hlai in an thial tha hi a si.\nHi kong he pehtlai in a pate Pu Kapte nih “Sui Hlei Tial (kum 21) September 29 zan (Malaysia Time 8:30) tluk ah a thih thawng kan theih cu a si. Sui Hlei Tial (a thimi) hi lengah a um a nau nu hi inn chungah a um. Cutin bia an i ruah ko. An i chawnh lo tik ah an inn pa nih an vun zuan hnawh tik ah ah cun a ruak cu inn tangah an rak um cang. Cu tin kan nau pa Pabawi, khuami dang hna nih Embassy tiang in an vun tawlrel hna. Kan mah lei nih cun COVID-19 ruangah a tlun khawh lai kan zum ve lo nain tha tein kan vun thawhpi ko e tiah an vun kan chawnh i kan mah lei nih tluang tein a tlung dingah kan ruah. A karlak ah Online ah thawngpang a kai tuk tikah COVID Committee le tuanvo ngeitu hna nih zungah an ka auh i thilsining ka chimh hna tikah zeiti hmanh in ruaktlun pi a ngah lo an ka ti ko. Tuan deuh in thawnh rak kan thanh u law Yangon hmanh ah rak vui ta ding a si hnga an ka ti i upadi ning in kan tawlrel ko lai an kan ti. Lam lak a phan cang mi cu zeitin kan tuah ti lai; mah lio ah cun Bungzung an phak hrawng a si lai. Inn chung luhpi ngah lo nan ti si cun kan sia rem tuk ko. Laipawnglung in thlanmual direct in kal pi khawh a si ko caah zaangfah tein thla ah chiahnak nawl cu rak kan pe ko u law ka ti hna. Cuti sicun hi kongah aa-ma-khang tu ding nan um lai maw an ka ti, aw kan um ko lai ka ti hna. Khah! chuak cang u law kan mah nih tuah ding cu kan tuah cang lai an kan ti i kan chuak. Pyine hmu he zong kan i chawn i Hakha hmanh hi nan lut khawh ka zum lo a ka ti. Kan Church Pastor te nih Hakha lei an theih mi hna Pastor hna kha an hei chawnh hna tikah hi thil cu a rang tuk cang i an kan ti tikah kan lungre thei Hakha phak lai hrawnghna ah maw bawmhhal in a ruak kan chiah lai i hnu deuh ah kan lak than te lai ti hna kan ruat ko cang. Hakha kan kal lai tiin Pu Ram Khar kan sawm i a herhmi kan tawlrel hnu ah Hakha nih an kan thlah. Thantlang Laipawnglung kan phak in nan lan kho rih lo Pengukzung, siibawi le palek an ra rih lai an ka ti kan hngah hna tlawmpal ah an phan ve. Kan hngah kar hna ah khan mizapi zong cu ngeihchiat lio kan ti cu minung kha kan vun tam deuh chungkhat lawngte cu kan si ko. Kha tikah COVID lio a si tikah le cozah lei duh ningin um tu zia kan rak thiam pah ve lo tiin ka ruah ve ko. Cutik ah minung kan tam tuk tikah kan nawl hna zongah a ngah lo ti bak a si ko. Nanduh si cun gate phak hlan deuh lam kuai ah khin i vui ko uh si si ko. Mah cu siibawi pa le pengukzung lutlai nih an kan ti mi a si. Motor zong kir an duh cang caah Quarantine um ding kha kan auh hna i an mah nih cun a ruak cu Thang Hrim Siazuatnak chak lam kam ah cun JCB in an cawh i an vui. A vui tu kan fa le minung 4 zong Quarantine an chiah colh an si. An vui dih tik kha cu zansuimilam 8 a luan cang lai. A tapa te kha chinchiahnak raktuah te kan ti i a tapa nih chinchiahnak ah thing ngei a rak phun tak. Aruang cu Laipawnglung ah minung kan tamtuk tik ah khan zeitin dah minung kan i ven khawh lai ti an ruah caah an kan khamnak cu a si ko.”tiah a chim.\n” Ramchung ramleng in kan lungretheihnak vialte, khuaruahvannak vialte, chawva vialte a kan tanpi a kan dirpi tu Laitlai unau nan dihlak cungah kan i lawm tuk. Lai hritlai unau tanpinak thawngin Laimi hi tluk in maw an lung aa rual tiah tutan nawl an kan pek than ti zong hi za ah za kan zumhmi a si, nan cungcio ah kan i lawm tuk. Kan fanu Sui Hlei te hi a nu nih a hmeipi hna i inn le lo chia te ah khua a sa athu dirmi an si, harsa ngaimi kan si. Sui Hlei hi chungkhar nihcun arfi thlapa bantuk in kan zohthlami a si i hi bantuk thil kan ton tikah kan suktung a pur khi a si. Tutan kan tonmi cungah nanmah dirhkamhnak tampi kan herh rih ko. chungkhar nih hmurka in chim khawhlomi lawmhnak tampi kan ngei” tiah a pate Pu Kapte nih The Chinland Post ah a chim.\n“Khuavelnak in kan kal ko lai tiin zeiti kan ti hna zongah an duh lo cangmi a si tikah Ramkulh ngandamnak zung kan pu nih a duhlo tiin an ti caah zeihmanh kan chim len zongah an duh lo hi a si” tiah a biapeh ah a chim.\nHi kong he pehtlaih in Thantlang COVID-19 Response Committee Chairman Thantlang penguk U Aung Shwe Myint kan chonh lengmang nain a phone a tlai lo. Peng ngandamnak zung lutlai TMO U Thun Phua kan chonh nain nanmah pumpak ra u tiah a kan ti caah thilfiang a kan chim kho rih lo. Pehtlaih kan zuam cuahmah rih ko hna.\nHi kong he pehtlai in Nu Sui Hlei Tial chungkhar bawmchantu Thantlang Sipin Chairman Pu Ram Khar nih “A vui tu minung 4 cu in kir ti lo in Quarantine ah luh ter colh an si. Thantlang Covid-19 i Runvennak Main Committee hna cu 1. Peng Uktu (Myone Ohchohzi Hmu) – U Aung Shwe Myint-Chiarman, 2. Peng Ngandamnak Zung Lutlai (Myone Cianma Zi Hmu) TMO, U Thun Pua-Secretary 3. Peng milu cazin tlai (Myone Lahwah Kah hmu) ..Member 4. Peng Fimcawnnak zung bawi (Myone Pingngazi Hmu)-member 5. Peng Palek bawi (Myone Yehmu Palek Bawi)-Member 6. Peng biaknak zung bawi (Myone Tatana Zi Hmu)- Member mah hna hi an si. Khua Nupa kan i tel lo. Sipin Committee zong kan i tel lo, Mino Bu zong kan i tel lo. Lai lei (Laitlai) minung Pakhat zong kan i tel lo. Cung lei nih mah ti ning in Committee ser uh ti maw si an mah te in an ser mi si tu hi kan thei lo. Hi Main Committee ah hin Laitlai Pakhat tal cu kan I tel hrim hrim ding si. I tel uh sih law mah bantuk thil (Piahtana) hi a chuak hrim hrim lai lo. Mah hna nih hin Kan lai Phung le Lam kan Sining hi a thei mi Pakhat hmanh an um lo. Kan Chimh hna zong ah zei ah an kan rel piak lo. Mah ti thil a hin can tik ah Ram chung ramleng kan au nak an theih ruang ah si lai 6.10.2020 ni ah Pu Lawm Bik, Pu Siang Zel, Pu Ral Tu le Tuan Vo ngei tu Cheukhat le mithi mi hna chung khar I ton nak ngeih hnu in Sui Hlei Ruak cu Thlanmual ah thialthan ding in Quarantine an chiah mi hna minung 4 le Upa 3 hrawng te he lamkam an phum nak cu an hlai i, 10:30 pm ah Thantlang No -2 Thlanhmun ah an thial cang.” tiah Thil sining fianternak a facebook a tuah.\nHi kong he pehtlai in min langhter lo upa pakhat nih “Chungkhat lei nih Peng Cozah an duh bantuk in ca an tial khawh lo zong cu aa tel ve lai nain a bik in Penguktu pa le peng ngandamnak lutlai nih khan a duh an duh lo. Zeitluk kan chim hna zongah a ngah lo an kan ti ko. A donghnak ahcun ramkulh ngandamnak zung kan pu nih a duh lo a kan ti tik ahcun chim awk a um ve tilo. Minung (4) lawng bak nih an vui, Quarantine ah an chiah beh hna. Rungrul thahnak sii zong kah a um ka thei lo.” tiah The Chinland Post ah a chim.\nOctober 6 (ni hin) ah chungkhar lei ni khuanu/pa lei nih Cozah lei tuanvo ngeitu hna cu aruak hlai dingin le thlanmual te ah thial dingin an va nawlpat hna caah a zan lila ah Quarantine ah chiah mi hna minung 4 nih hlai in thlanmual ah an thial tha hi a si.\nPrevious TYA Nih Kan Far Nu Sui Hlei Tial Ruak Vuinak He Pehtlai In Fianternak\nNext 2020 Thimkum Ah Chinram Kulh Chung In Nu MP Candidate (19) An Si


May Than Nu Thongtla Nak Kong He Pehtlai In Sihni U Aung Zay Ya Biachimmi Nih Mipi Alauter Dih Hna - Khuaruah Har News\nLu lio kawlram online cung ah mipi chimcaih a atawng taktak mi thawngpang pakhat cu mintami May Than Nu nih phaisa karh ding ting 1200 a cawi i a cham duhti lo nak kong a si. May Than Nu hi a liamcia kum lioah khan cun kawlram lemcang minthang tuk asi i, kawlram lemcang nak lei ah thiamkhun laksawng anrak pek tawnmi le Academy Award zong arak cotu pakhat asi.\nModel May Than Nu cu tuhrawng ah phaisa ting 1200 hlen nak he pehtlaiin rianghrang tuandingah le thongchungah kumkhat thlak dingah baichahpiak asi tikah amah thapetu hna mitampi um nuamlo le siaremloin an um cuahmah lio pi a si.\nMah kong he pehtlaiin sihni (lawyer) pakhat a si mi U Aung Zaw Zay Ya nih a chimmi bia cu, model May Than Nu hi thongtla ko hmanh sehlaw a hlenmi phaisa kongkau ah a cham tthannak ding pohmah pakhat hmanh a umlo tiah a chim phuan.\nMah konglam he pehtlaiin May Than Nu vapa hlun asimi Shinyaw Maung Maung nihcun alungchung umbia pawl hna cu social media hmangin arak phuan ve. A fapa dawttukmi hringtu nu cungah thilcangmi kongah alung nuamhlonak kong arak phuan.\nShinyaw Maung Maung nihcu “Keimah ka fapa hrangah amah hringtunu he pehtlai in ka fapa he keimah he kan lung anuam hrim lo. Mah bantuk thil asi ruangah hin a herhmi can lawngah keimah ka si ah ka fapa asi ah media pawl hna he tonnak kan ngei lai” tiah atar.\nCun achim rihmi cu tu ah cun ka fapa hringtu nu hrangah athabik dingin ka zuam cuahmah lio asi tiah a chim chap fawn. Shinyaw Maung Maung le afapa tiah anupi hlun le a fapa hringtu nu hrangah alung nuamhlonak kong le afapa hringtu nu hrangah asi khawhchungin azuamnak konglam cu Director asimi Shinyaw Maung Maung nih cun social media hmangin arak langhter.\nCovid-19 Zawtnak Ngei Mi Nu Pakhat Cu Sizung Lei A Kalpi Tu Ambulance Driver Nih A Tlaihhrem\nBawlungchuih nak i an sungh caan poah ah a nupi diriamnak hmanpi a duhlo tu MAURO ICARDI


USA ah um mi Salai Z T Lian nih USA ah um Chinmi Coronavirus zawtnak a ngei mi a chonnak kong a chim mi le mipi sin ah bia a ca mi hna – Thechinlungnews\nUSA ah um mi Salai Z T Lian nih USA ah um Chinmi Coronavirus zawtnak a ngei mi a chonnak kong a chim mi le mipi sin ah bia a ca mi hna\nCun an caah bawmh khawhmi thil tete tuahpiak ding an si. Tahchunhnak ah a duhmi rawl va pek, eiding thil hna va cawkpiak, siloah a um har lai caah cauk maw /laptop/ipad maw tibantuk hna va hlanh ding an si. An inn chung luh loin an innka hmai ah chiah ta i ” Kha… na caah thil ka rak put le na innka ah ka chiah ta kha mu” tiin phone chon ding asi ko. Thilhme tete kan ti tawnmi thil kan tuahmi nih minung pakhat nunnak a thatter deuh khawh. Credit: Salai Z T Lian\nBe the first to comment on "USA ah um mi Salai Z T Lian nih USA ah um Chinmi Coronavirus zawtnak a ngei mi a chonnak kong a chim mi le mipi sin ah bia a ca mi hna"


Yangon le:Thantlang karlak thil a cangh mile’An ruahnak cu ngeichia ngai si a poi ko. – Lai Lungrawn Post\nYangon le:Thantlang karlak thil a cangh mile’An ruahnak cu ngeichia ngai si a poi ko.\nJanuary 5, 2021 January 5, 2021 admin Myanmar News\nVawlei cung Zawtnak tihnung Covid nih kan kawlram zong biatak tein a van kan den ve tikah khualtlawn zong phihkham a hung si lengmang. Thilphur motor zong cu laitlangin manlay kar hna kham a hung si, asinain Laitlangah thilman cu ruah ning bantukin a kai lemlo.\nA liamcia harnak ton lio i laitlang chawdawr pawl nih mah miaknak hnuh duh in mipi thil cawtu hna thilman kaiter ruangah harnak an rak tonmi bantuk cu a si ti ruamlo. Laimi zong kan lung hung fim chin lengmang i thangchiat lai zong kan phang si cang. Hihi Laimi Media thawngzamhtu an rak um a thatnak kan hmuhkhawhmi pakhat ah ai tel vemi a si.\nTutan hakha le yangon kar motor citman minung pakhat ah 150000kys a phakmi cu khuaruah har si, tuan deuh ahkhan 100000, 2020 lio ah hei ti ko u sih, a si, nain 2021 thlathok ahcun 150000 a phan cang. Hi ti lawmmam in motor cit man a kai hi covid ruangah a si ko ti fiang. Emergency-herhtukmi caah an kal vemi si i, lampi ah motor ngeitu nih cozah zung ngsk pawl he an i pehtlaih ning ai phundan caah si lai ti hi zumh cio si. Motor ngei pawl hi mawhphurh awk si an si ruamlo tiah mitampi nih an chim, an lainak a ruang hi kan boruak thatlo caah hin si bik ko.Hlan ahcun Hakha le Manlay, yagon kar ahhin 70000 hrawng hi a dih sinain atu ahcun boruak thalo kan ton caah 150000 a phaknak si si.\nUSA um:Laimi cu Trump ruang ah faklak in thuat an sicang hi.\nZualko:Hakha Duh-Myone-Hmu Mawtaw Cangsualnak In A Nunnak Liam


SAC Ralkap Nih Ngakchia Pakhat An Kah That - News and Media\nSAC Ralkap Nih Ngakchia Pakhat An Kah That\nTanintharyi Peng, Taku Khua Ah SAC Ralkap Nih Ngakchia Pakhat Tel In Khuami 2 An Kah Thah Hna. SAC ralkap nih rallam an sial ruangah kahdohnak a chuah nak hmun Tanintharyi peng Taku khua ah SAC ralkap nih ngakchia pakhat tel in khuami 2 an kahthah hna tiah khuami hna nih an chim.\nMay 20 ah kum 10 hrawng a si mi thluaklei tlamtling lo ngakchia pakhat le khuami pakhat cu SAC ralkap nih meital in an kahthah tiah theih a si. SAC ralkap hna nih Taku khua le a pawngkam khua hna cu hriamngan in an kah hna caah khuami a thong leng in an zaam tiah theih a si.\nThualchung mi cheukhat hna cu SAC ralkap nih an tlaih hna tiah tualchung mi hna sin in theih a si. Nihin zingkaa zongah SAC ralkap nih rallam an sial leng ah Taku khua le Theindaw ( သိန္ဓော) khua hna cu internet line hna an phih piak hna tiah theih a si. Thawngpang Dang: MinChian Sianginn Ah Umhmun Khua Mi SAC Ralkap Hna Cu Kah An Tong, 2 An Thi\nMandalay ramtthen, Minchian khua sianginn ah umhmun a khuar i mipi hnahnawh nak a petu SAC ralkap hna cu kan kah hna i 2 an thi tiah Nuatogyi PDF nih cathanh an chuah. May 19 ah Minchian khuapi Hight School No. 2 ah umhmun a khuarmi SAC ralkap hna nih an luhchuah pah ah mipi hna cu a phun phun in hnahnawh nak an pek hna caah Natogyi People Defense Force nih ralrin peknak in kan kah hna i SAC ralkap 2 an thi tiah Nuatogyi People Defense Force sin in theih a si .\nThawngpang Dang: Tanintharyi Peng Ah Mizapi Ralkap Bawi Pakhat A Nunnak Liam Meik(မြိတ်) pengkomh, Tanintharyi peng Tharra Bun ( သာရဘွင်)khuakomh Shwedo( ရွှေဒူး) khua ah May 19 ah SAC ralkap nih mizapi vengtu ralkap Southern Warriors Defense Force (SWDF) hruaitu cu an tlaih i an thah tiah theih asi. SAC ralkap nih U Se Tan(ဆေးတံ) cu faktuk le zohchia tuk in an thah , meithal in an kah hnu ah a hngawng an tan i an hlonh ” tiah ralkap pakhat nih a chim.Credit – The Chin Post\nChin Ralzaam Pakhat India Nih Ralkap Sin Ah A Pek


Taluk ram thil sining phuan dih a sicang – Lai Lungrawn Post\nJuly 11 zaanlei ah Taluk ram nichuahlei ah a ummi Suzhou khuapi Siji Kaiyuan hotel cimhnak ah minung 8 an thi, minung 10 hliamhma an pu, minung 7 cu chanhtu phu nih nungdam in an chanh khawh hna tiah theih a si.Hotel hi a dot thumnak in a cim mi a si i, hotel a cimhlio ah a ummi tam deuh cu khual an si. Atu ah chanhtu phu nih mi a tlau mi hna an um rih le um rih lo zohfel lio a si.\nHi hotel hi 2018 kum ah hom mi a si, a chungah khualtlunnak khan 54 a um. Suzhou khuapi hi khualtlawngmi hna nih an uar ngai nak khuapi pakhat a si.Taluk ram ah inn a cim pah lengmangnak hi thilthar a si lo. An inn sak ning a fek lo, an thilri a that lo ruangah le eihmuarnak a tam caah a si tiah Channel News Asia nih a tial.\nThawngdang.COVID-19 Caan Chung Hakha Rual-U Thlanhmun Man An Thumh Nihin zinglei ah Hakha Rual-U le Hakha Township Public Healthcare & IDPs Management Committee (HTPH & IDPsMC) an i tong i a tanglei bantuk in biachahnak an ngei.Biachahnak:(1) Covid-19 zawtnak pulrai a kan den chung vialte Hakha Rual U thlan ah ruakfimmi chungkhar cu thlan man ah Ks. 200,000/- lawng lak a si cang lai. Khrihfabu member chungah a har tukmi an um sual ahcun hi Committee sinah thawng nan kan thanh lai. (092450314, 09421158480)\n(2) Ruak phorhnak caah Rual U nih an kan hlanhmi hi Committee motor nan hman ahcun dawtnak he alak tein bawmh nan si lai. (09400311644)(3) Rual U thlan ah PPE uniform phoihnak tha tein sakpiak a si cang caah Uniform phoihnak hmun le khanghnak hmun ah ralring tein PPE uniform i hruk/phoih le khangh ta khawh kan i zuam hna lai.\nTheihternak:(1) Mithi um tik ah mah le Khrihfabu le sang le veng cio nih tuanvo lak in vui a si caah PPE Uniform tling tein tuanvo nan lak cio lai. Nan i ralrin manh lo ahcun hi Committee sinah bawmhhal khawh a si. (Ph. 09423661278, 09400303091)(2) Ruakkuang kongah siizungpi ah lakhruak herhmi nan um ahcun Ks. 80,000/- in hman khawh ding in timhtuah piak cia mi a um. Bawmh hal khawh a si. (Ph. 09442001362)(3) Update kan tuah lengmang lai caah Phone number tete aa thleng kho i kan page ah kan leng lengmang ko u tiah kan in sawm hna the chin post.\nRalhrang nih ramlak ah ai thup mi meithel in an kah hna caah minung tampi an thi


A Thurhnawmtuk Mi Chin Party Pawl Politic Khelh Ning le Mi Lemsoi Ning – Lai Holh News\nNai cu Laitlang khuate khua upa pakhat he kan i chawn i a ka chimhmi cu Chin Party pawl kan vote hna nak a ruang a biapi bik cu CNF/A he ai pehtlai mi le ai bawmmi bantuk in Chin Party palai a rami pawl nih a kan chimh, an nih hi a leng langhngan in rianttuantu si i a chung ah CNF/A itel bantuk in an kan chimh caah CNF/A cu kan ttanhmi hna le kan upatmi hna le kan bochan mi hna an si caah anmah he ai pehtlaimi party cu thazaang kan pek hna i Vote kan pek hna nak a si tiah a ka chimh.\nCucu a si taktak ko maw? A ho nih dah cuti cun a chim tiah ka hal i si e voi hnih an i cuh cangmi chung ah a voi hnih tein an palai a vakmi pawl nih an kan chimh. A ho nih ka ti tikah an zate in an chim viar tiah a ka ti i ka lau ko. CNF/A nihhin kum tampi a liam cangmi ah biachahnak a tuahmi cu; CNF/A nihhin zei bantuk ramkhel party hmanh thapek hleimi, ttanh hleimi (support) deuhmi, pehtleih deuhmi ngeih lo dingin biachahnak a rak tuah cang. Cu phung cu tuchun ni tiang CNF/A an zulh peng i a nung peng rih. Hlonh a si rih lo.\nCNF/A kan pale an kalnak kip i bia an chimnak le bia an halnak hna zong ah CNF nih ttanhmi party kan ngei lo tiah an chim peng. Asinain, Chin Party hruaitu hrokhrol pawl nih Mee (vote) hmuh duh ah Khuate zei thei lo pawl sin ah CNF/A he ai khat le ai bawm bantuk in bia an chimh hna. An soilem pah hna an hro pah hna. Hihi lih le hrokhrol in politic tuah a si. A thurhnawm mi politic a si. Hi bantuk a dik lomi le a hman lomi politic tuah hi Chin party hruaitu pawl nih an ngol awk a si. CNF/A min hmang in hro le cer bu in politic khelh cu a chiakha taktak mi si.\nCucaah khuate a thei lomi pawl kha careltu nih rak chim cio hna uh. Chin party kha CNF/A nih support mi le ttanhmi, pehtlaihmi party a si lo. Anmah tein a dirmi party an si ti kha rak chim cio hna uh. Cun Chin party pawl hi bantukin politic khelh an hman caah CNF/A zong nih mipi theih bak in statement chuah ah a ttha. A tu a ralaimi thimnak zong ah khuate cheukhat cu anmah duhmi vote ngam loin Chin Party a vote mi an um hoi te lai. Cucaah CNF nih mipi theih in statement chuah lawlaw a hau cang.\nChin party pawl an politic khelhning a thurhnawmh khunnak cu CNF support mi titiang deuh cu va sisehlaw ai ning deuh rih. An lih ko bu ah. Nain hrocer chih an hmanmi hrimhrim hi a tthalo tukmi a si. Hi hnu hrimhrim ah Chin Party palai nih hi bantuk bia nan khua ah an chim ahcun a chimtu pa kha video record in rak tuah uh. Chin Party pawl hi bantuk a thurhnawm ramkhelh ning hi nan hlonh hrimhrim a hau.\nNote: Hi hmanthlak a langmi thengte lawng hi Chin Party pawl kan aiawh ter lo.\nPublished in Chin and Hmuhning


Hakha le:Thantlang ah thil dawh lo taktak a um hoi cang’A poi kho taktak cang. – Lai Lungrawn Post\nHakha le:Thantlang ah thil dawh lo taktak a um hoi cang’A poi kho taktak cang.\nDecember 2, 2020 December 2, 2020 admin Hmuhning\nA tulio kan hakha Thantlang thil tonmi zoh tikah lung anuam hrimhrim lo e. Laimi le laimi h,manh hitluk kan I hlen ii thil tthalo kan tleihchan ahcun kan tlau nak lam hi anai chin cuahmah kocang. A hnu ahcun laimi thinlung put le sining hmanh atlau cang telai. Kan hnulei ah lucky draw ticket tuahmi nih lih le hrokhrok in an rak tuah i, kan miphun chung minung ceilak nih an rak cawk hna. Anih mah Lucky draw an rak tuahmi cu lih le hrokhrok in an rak tuahmi si caah ahohmanh nih lucky apohmi an um lo. Deh le hlennak lawngte arak si.\nHakha khualipi hi biatak tein cozah lei zong nih mah bantuk lih le hrokhrok, dehhlelnnak cu ttuanvo an lak cang hau.Tutan zong ah Hakha Bikor Family tiah min bunh lucky draw cu an tuah hoi. Mah hihi mi pakhat nih an ka deh. Phone ka chawnh len hna i an tlai duh ti loh tiah arak thlah. Comment ah kei zong ka chawn hna le phone an tlai duh bak ti loh tiah a ti lenmi an um. Kei le bang cu ticket pahnih ka cawk timi zong an um. Ka chawnh hna le phone an la ti lo an ti len. Cucu dehhlennak si hoi ko cang.\nBreaking:US Thimnak aa Ningcang lomi kong’ minung pathum nih an chimmi.


Kan Chan Zawtnak le Damnak Sii – THE CHINLAND POST\nKan Chan Zawtnak le Damnak Sii\nBy Salai K. Chan Hnin Thang | Chin Digest Vol. 6, No. 3 —\nBiatlangvan; Kan Chan\nAtu kan chan hi fim chan a si, kan ti. Digital chan ti zong ah kan ti. Future Minds caṭialtu Richard Watson nih cun, ngong chan, tiah a ti. Kan ngong ti tikah, kan hrut thlu lo kan fim thlu fawn lo. Zei kan tuah ti zong kan i hngal lo nain thil le kan tuah fawn ṭung. Phone, computer le iPod thilri pawl nih minung lungthin ah hmunhma an lak bik chan a hung si. Nifatin sianginn ah siseh zung ah siseh inn ah siseh vawlei cung i kan hman bik mi an si. Ngakchia kum 5 tluk minung nih nikhat ah suimilam 6 tluk hi, cu thil pawl hmannak in an caan a liam. Tleirawl deuh le upa deuh pawl hi, hi nakin tam deuh dawh a si. US ram ah dothlatnak an tuah i, 2005 lio sining le 2009 sining ah online kan hman ning hi a let in kan hman deuh. Europe ah cun, let thum tluk a si. UK lawng ah, rian ngei lo nu pawl nih nikhat ah ni cheu tluk hi online in an caan a liam; Zatuak 45 tluk hi zapi online hmannak in an caan a liam. 2010 ah an hlat khawh mi cu US ram kum 8 in 18 kar nih nikhat ah suimilam 11 tluk hi, TV hmai, computer hmai, phone hmai, iPod hmai…tbk ah caan an hmang.\nPhone in kan i chawn hna i, ca zong kan i kua deuh cang hna. Ruahnak hal awk i kan kawl hmasa bik cu, Google a si cang. Cucaah, thil kan hman mi pawl nih hin kan khuaruah ning lungput zong tampi a thlen. Phone le Google kan hman mi nih hin minung lungput hi a thleng kho lai maw? ti hi ruah lo awk a tha lo. Hihi a biapi ngai mi biahalnak a si. Michael Merzenich hi minthang scientist pakhat a si. Anih hi thluak lei a si i neuroscientist kan ti. Anih nih a ti mi cu minung thluak hi ‘plastic’ bantuk a si, a ti. Minung cu kan tonmi thil paoh nih kan lung a lak colh lengmang tinak khi a chim duh mi cu a si. Kan khuaruah ning lungput hi kan hman mi thil pawl nih a thlen-mer. Kan hman mi thil nih kan lung a lak colh peng nain zeidah a chuahpi ti hi ruah awktlak a si ve. Merzenich nih a ti mi cu atu ah cun kan ruahnak hi internet kan hman ning nih a hruai cang, a ti. Kan thluak a ṭawl. Digital network cu kan i pehtlaih ning a ran tuk tikah, kan nunphung zong aa thlen ning a rang tuk ve. Oxford sianghleiruun i thluak lei dohlattu Professor Susan Greenfield nih cun, ngakchia pawl nih electronic game an i celh tuk ahcun an thi a reu, a ti. A voi a tam tuk ahcun an thluak a der thluahmah ve, a ti.\nDigital chan nih kan thluak a hrawh. Khuaruah tuaktan khawhnak a derter. Khua kan ruah ning le bia kan khiahnak ah harnak a tong. Kan thluak rianṭuan ning zong digital rianṭuan ning bantuk ah aa thleng thluahmah ve. Thawngpang pakhat voikhat te i kan hun theih zong ah zei kong a ruat kho lem ti lo. Vawleicung um vialte chikkhat te ah kan i hawikom kho nain, sang le veng le innpa he kan i hawikomh ning cu a zawt a zual. Facebook ah hawi tampi kan ngei nain kan innpa aho si hmanh kan hngal tawn kho ti lo. Khulrang ngai in thil cu kan thei ko nain kan lung a fim lo. California sianghleirun (San Diego) nih dothlatnak an tuah i an hmuh mi a um. 1960 kum hrawng i mi nih thawngpang an rak theih khawh mi le 2008 i mi nih thawngpang kan theih khawh ning hi, 300 zatuak in aa dang cang, an ti. Thawngpang kan thei lengluang cang, hawi he online in bia kan i ruah kho, nain hmaitonh biaruah kan hlam ruangmang.\nKan chan le rawhralnak\nKan chan hi a ṭhangcho tuk ko nain kan hman thiam lo ahcun rawh a fawi ngaingai. Henri J. M. Nouwen nih a cauk “The Wounded Healer” ah kan chan le rawhralnak kong zeimawzat a kan chimh. Kan ser mi vialte nih fawi tein a kan hrawh khawh. Pawngkam zong a hrawh, thli a thurter, ti a nawiter—kan vawlei a dam ti lo. Motor kan i mawngh i TV zong kan zoh len ko nain zeitindah rian an tuan i zeidah an si, ti bel kan ruat tuk lem lo. Kan zoh mi le hman mi thilri hi zeidah an si, ti kan hngal lo. Hi nih hin a nung cia mi a hrawh khawh lawng si loin a semka mi zong a hrawh khawh, pumpak a kan hrawh khawh i minung ci a hmih khawh, kan chikkhat caan a hrawh khawh i kan tuanbia zong a hrawh khawh fawn. Zei lam dah kan i thim lai?\nHlan chan ah cun thihnak nunnak kong lawng ah an rak buai. Tuchan mi cu, nuclear bom nih chikkhat lo ah a kan thah dih lai ti kan phang lo nain, hmailei ruahchannak um ti hlah sehlaw, ti tu kan phang. Hlan chan le tuchan hi, kan fim deuh kan hrut deuh, i ti awk a si hlei lo. Kan i dannak cu a kum le a chan ah a si lo, kan lungput le khuaruah ning ah a si. Psychologist Robert Lifton nih kan chan sining kong pathum in a langhter: (1) kan chan le sining aa tlak ti lo (a historical dislocation), (2) khua i ruah sual a fawi (fragmented ideology), cun (3) thih thiam lo nunnak thar kan kawl (a search for new immortality) tiah a ti.\nA pakhatnak cu kan chan le sining aa tlak ti lo. Nu le pa le fale te karah hor thukpi nih a kan dan mi ko a lo. A fa nih cucu ka cawkpiak a ti i, a pa nih mah cucu zeidah a si, tiah a thei kho ti lo. Kan hman mi thilri nih khua tuaktan a kan thiamter ti lo. A ciasa thil lawngte nih kan ruahnak a zenter. Kan lungthawhnak a zeng. Kan thilti khawhnak a zeng. A lawmh zong i lawm hlah, a huam zong huam hlei hlah. Hmailei ka nunnak ca ah cun keimah hi ṭuanvo ka ngei bik, ti hi kan hngal kho ti lo.\nA pahnihnak cu kan chan le sining aa thlen tuk ah, thil kan tlaihchan ning zong aa thlen a rang tuk. Baibal sianginn kai a duh ngai mi kha, atu cu zalen ngai in Sianghleirun kai a duh deuh cang. Biaknak a tlaihchan ngai mi kha mah duh paoh in khuasak kha a tlaihchan deuh cang. Chan tiluan a dawi i Pathian zei ah a rel ti lo. Cuticun, kan sining hi chikkhat te ah aa thleng kho colh. Khua i ruah sual bantuk khi a si ko lo hlah!\nKhua ruah setset mi kan ngei lo—tuchan mi hi! Kan ton mi hoih in kan lung a thleng lelek. Mi pakhat kha lung hlutnak in damh khawh a si lioah, rawl ei awk ngei loin minung a thongsang in an liam. Vawlei dang kan kal khawh lioah kan vawlei ah ralpi tho sehlaw, kan ciam ko lai lo maw, kan ti. Nuhrin covo le nuncan ziaza kong kan i cawnpiak lioah, phung i tlaih riangmang in mi a hrem i a that cuahmah mi ram aa um. Tidil nganngan, lei tilak sausau le non thatha kan ser khawh lioah lihninh, thlichia, le tilian ral nih suimilam pakhat tluk ah kan chan chung i kan i ser sek len mi a hrawh khawh.\nTuchan mi nih zeihmanh an zum kho ti lo. Mitthep kar nunnak men kan si. Khua i ruah sual i mah le mah i thah duhnak le khua pakhat te i ruah sual in nunnak liam a fawi chin lengmang. Hmual a ing kho ngai mi si kan herh. Pastor te cawnpiaknak ngaih kan duh men hnga nain, kan ton mi hi zei set dah an si ti i fian kha kan duh deuh peng. Khrihfa si hi ruahnak pakhat sawhsawh i tlaih pei a si ko hi, tiah ruah sual a fawi. Tuchan mi cu kan ton mi paoh kan lunghrinh dih i, kan sining he aa tlak ngai hnga maw, kan ti peng.\nCu tikah, a pathumnak ah kan phan. Thih a thiam lo mi, a rawk kho lomi, zeihmanh nih hna a hnawh khawh lo mi nunnak kan kawl. Hi tihphannak hi kan i buaipi bik mi ah a hung si, tiah Robert Lifton nih cun a ti. Micheu nih cun fa ngeih hmanh an duh ti lo. Zeitintiah, hi chan le harnak ton lai an ruahpiak ngam hna lo. Thih hnu nunnak hi, kan i buaipi mi a phi si hlah sehlaw zeitin? Pum thar i thlennak (thawhṭhannak) tiah Khrihfa nih kan i cawnpiak mi hi a phi si hlah sehlaw zeitin? Zei bantuk thih a thiam lo mi nunnak zong nih minung kan nun hnawhchan zeidah a si, ti kha hngalh awk ah a kan bawm kho ti lo. Cucaah, tuchan mi nih hin Hell, Hremnak, Vancung, Thih Hnu Nunnak, Thawhṭhannak, Paradise le, Pathian Pennak kong sullam pakhat hmanh an hngalh khawh tawn ti lo hi khuaruahhar awk hmanh a si lo hmanh maw!\nKan pawngkam i a cang cuahmah mi thil vialte kan ruah tikah, i hal lo awk a ṭha lo mi cu luatnak lam hi hei um hlah sehlaw zeitin? ti hi a si lai dah. A zeng cang mi minung! A hma le a fahnak hmanh a hngal kho ti lo mi! Atu kan chan sining ah hin, lam pahnih a um. Cucu, lungput thlennak lam le lenglei dothlennak lam an si. A pathumnak ah, Khrihfa lam kha Jesuh Khrih nunnak in kan zohti te hna lai.\nA pakhatnak cu lungput thlennak lam hi a si. Chunglei nun ti zong ah kan ti lai. Kan lungput ah hin, ‘hmuh khawh lo mi, hmuh khawh mi, le daizir umnak,’ hna hi chunglei pehtlaihnak muisam a langhter. Kan lungput in zeizong vialte he kan i pehtlai kho ko. Pumpak thil ti mi zong zapi thil in ruah khawh a si ko. Cucaah, chikkhat te ah, voikhat te ah, thil nung vialte he i pehtlaih khawh a si. A hrampi cu kan lungput hi a si.\nRithainak sal in a luat mi hna nih an luat khawh ning lam, a kan chimh mi a um. Lungput ṭhawnternak in hi sal sinak hin luat khawh a si, tiah an ti. Cucaah, kan pawngkam harnak sal sinak vialte in luatnak lam cu lungput thawnternak, lungput thlennak in a si. Nunnak hi kanmah lawng in a si kho lo i, ser mi thil vialte he aa pehtlai mi kan si, ti zong kan hngalh a hau. Ser mi vialte he kan i pehtlaih khawh ahcun kan lungput tampi aa thleng tinak a si. Zei ruang lo ah ser mi thil hrawh kan i sum khawh ahcun kan lungput aa thleng ngaingai tinak a si. Cu nih cun kan pawngkam le kan zatlang zong a sersiam ko lai. Keimah lawng ka si lo, ti kan ruah khawh ahcun atu kan sinak nakin thuk deuh ah kan va pil kho lai. Atu kan sining dirhmun pinlei tiang va hngalh khawhnak lam cu lungput thlennak hi a si. Na lungput na thlen tikah, a hlan na sining nakin a ṭha deuh mi sining, na ngeih ko mi kha, na hmuh i na hngalh khawh cang. Cucaah, hi lam cu thlacamnak in lungput i thlen nun kan ti lai. Thlacam hi thaw kan chuah bantuk in cam khawh a si ko. Khoika kan um paoh ah, kan lungput sersiam nakding ah thla cam ta khawh a si ko. Minung vialte kan i tluk timi lungput, ser mi vialte he kan i pehtlai ti mi lungput le, dawtnak hi minung damtertu le vawlei damtertu a si, kan ti khawh nakhnga thla cam usih.\nA pahnihnak cu lenglei dothlennak lam hi a si. Zatlang thlen, pawngkam thlen, asiloah kan vawlei thlen kan ti lai. Mi hi kan lung a fim cio cang. Atu kan vawlei maw a tha deuh mi vawlei dah kan ser lai tiah i thim awk a si ti lo. Vawlei thar maw kan ser lai asiloah vawlei ngei lo lawlaw in dah kan um lai, ti lawng a tang. Lenglei dothlennak a tuah mi hna nih cun mah le mah i thah nakin dothlennak tuah hi a ṭha deuh, an ti.\nKan vawlei hi kan ser mi hriam in chikkhat lo te ah minung ci hmih khawh a si i, ciamhter khawh a si cang, ti kan hngalh. Vawlei thar ser, a hlun tharchuah asiloah remh ding hi cu an lungthli pel hmanh an ruat lo. Thil cohlan khawh le kaupi in khua ruah khawh cu hruh ah an ruah. Ram thar ser cu chim lo, ram a hrawktu thil paoh a hram in phawi lawlaw tu an ngamh. Cabuai cung biaruah i daihnak ser, pawngkam sawksamnak doh, daihnak ser, sifahnak doh le nuhrin covo dirpi—hi pawl nih vawlei a damter khawh ko ti hi an zum kho hrim lo. Rawhralnak vialte a hram phawinak (zaangennak) lawng in zei paoh hi kan runven khawh lai, tiah an ruah.\nSihmanhsehlaw, lenglei dothlennak a tuah mi hna nih cun namneh mi luatter, sifak bawmh le ral donghter tiang lawng hi an duhmi a si lo. Ral ruangah mi tam tuk nih an tuar. Cucaah, miṭha men si kha an duh ti lo. Mithar hlikhlek te bak si kha an duh. Cu mithar cu mah le mah sining le vawlei sining he thuk deuh in i pehtlaih kha a si. Kan sining le vawlei sining dik tak hi kan hngal dih thlu kho rih lo. Kan thilti khawhnak le vawlei thluachuah sining zong kan hngal kho thlu rih lo. Cu sining dik tak i hngalh kha an duh—dothlennak lam a zul mi nih!\nHi mithar nunnak cu hriam le nam in i uknak si loin dawtnak le thuk deuh in i pehtlaihnak lam thar in i uknak phun a si. Mah le mah i zumhnak lam in a si lai lo. Mah le mah i zumh tuknak nih a kan hlen tawn i, nun i lak phahnak tiang zong kan phan ṭheo.\nKan boruak hi kan thleng kho men lai lo i, minung nun ning a thar in i cawnpiak zong hi rawh chinnak tu a si kho, tiah dothlennak lam a zul mi hna nih an zumh. Kan i tinh mi hi tuan te ah kan phan lai ti zong an zum lo. An i fian mi tu cu, nun i laknak nakin nun ngamh tu hi a sung deuh tiah an zumh i, na tuah mi thil an man hi a phichuak na hmuh colh le hmuh colh lonak ah aa hngat lo, tiah an zumh. Vawlei thar nun in nun kha an i zuam i, pawngkam hnahnawhnak kha al khawh an i zuam fawn. Zei paoh hi khaukhih cia an si ti mi ruahnak in zei paoh hi an i thleng kho ti mi ruahnak lei ah kar an hlang ciahmah.\nA pathumnak cu Khrihfa lam hi a si. Lamthumnak ti zong ah ti khawh a si. Hi lam hi a um kho ngai hnga maw? Jesuh nunnak kan zoh tikah chunglei lungput thlennak le lenglei zatlang nun thlennak hi an i ralkah lo. Tinh mi pakhat lei ah an kalṭi ko. Lungthlennak ti mi hi a sining te ah cun, pumpak dothlennak bak a si. Chunglei lungput aa thleng mi hna nih cun lenglei thil thalo zong thlen an i zuam.\nChunglei lungput thlennak le lenglei zatlang thlennak nih aa tinh mi cu thlennak taktak chuahpi hi a si. Chunglei lungput aa thleng mi nih a pawngkam sualnak kha daiziar in a zoh sawh bal lo. Sualnak hrampi phawi le hloh aa zuam. Cu ve bantuk cun, lenglei dothlennak a tuah mi hna zong nih an lungput thleng hmasa loin an hrial kho lo. An chunglei ah tihphannak le a hmaan lo mi thil an doh thiam ve.\nHi hna pahnih nih hin mah zawn ruahnak le mah himnak lawng an kawl bal lo. Tihphannak ngei loin dothlennak an tuah. Chunglei an i sersiam lawng si loin lenglei vawlei zong an sersiam caah tuchan zawtnak zennak in an luat. An thilti khawhnak aa dang cio ko lai nain an i tinhmi cu pakhat lawng a si i, cucu thlennak a si. Dothlennak nih cun a rawk mi a damter i, khua ruah sualnak vialte zong a damter. An i ruah ning leng tiang in thil an ti kho. An sining dik tak an i hmu chin lengmang.\nHi hna ca ah cun nunnak hi kan sining aa thup mi vialte hun le cu chunmang zul in nun duh hi a si, an ti. Cu chunmang le duhnak cu Thiang Thlarau asiloah Cunglei Thawnnak kan ti lai. Lungthlennak le dothlennak hi kanmah thilti khawh ṭhawnnak in tuah khawh mi a si lo, Thiang Thlarau ṭhawnnak thawng in tuah khawh mi a si, ti hi kan zumh. Khrihfa nih cun hihi Jesuh nun ah kan hmuh mi a si. Lungput thlen a biapitnak le zatlang nun thlen a biapitnak hi ṭhen awk an ṭha lo. An i tlai.\nJesuh cu dothlennak (revolutionary) a tuahmi a si, a puarhrang (extremist) fawn lo. Ruahnak sawhsawh men a chim lo, a mipum bak in dothlennak a tuah. Pawngkam buainak le sualnak nih Pathian he an i pehtlaihnak a kham lo i a dawn fawn lo. Biaknak lei aa zuammi hna an tuahsernak a hmaan lonak tu a phozar. Sualnak a ngei lomi misual bang vailam ah an thah—an hmaan lonak a phozar. Hi nun ning lam hi tuchan mi nih luatnak kan hmuh ning lam zong a si ve.\nTuchan mi cu kan chan le kan sining hi aa tlak ti lo, khua i ruah sual a fawi i, thih a thiam ti lo mi nun ning lam kawl in kan vai. Lungput thlen le that lonak dothlennak in a phi kan hmuh. Jesuh nih hi lam hin vailam cung ah teinak a hmuh.\nHi lam hi na pawngkam kha hun zoh hmanh. Mi tampi nih an zulh na hmuh ko lai. Micheu cu a bu fa tete in an tuah. Mino le nu cheukhat nih dothlennak an tuah. Coffee dawr ki ah tingtang i tumpah in dothlennak chunmang an man. Biaknak lei hruaitu hna nih din tein an tuah. Ngaihchiat langhternak in siangngakchia nih duh lonak an langhter i dothlennak an tuah. Hringtu nule cheukhat nih an fale kha hling le so phah mi lam an zawhter hna i cuticun chunglei lungput thlennak an ser. Pale cheukhat nih an fale kha an rel bal lo mi cauk an relter hna i nun sersiamnak an tuah. Lam dangdang cio in dothlennak an tuah cio. Na khua le na chungkhar zong ah na hmuh ko hna lai. Na lungput lila hmanh kha dothlennak na tuah ve men ko lai. Zeicahtiah hi mi vialte hna hi, zing niceu a chuah bang ruahchannak he dothlennak a tuah i vawlei thar lei panh in dothlennak a tuah mi an si.\nHi vawlei thar nih cun kan chunmang a tlinter lai, kan thil ti mi a remh lai i, nikhatkhat ahcun kan luat te ko lai ti mi fiannak he hmai a kan nawrter—dawt awkah ka luat te ko lai (free to love)!\nA tanglei cauk pahnih zoh in pehtonh mi capar a si:\nHenri J. M. Nouwen, “Ministry in a Dislocated World,” in The Wounded Healer: Ministry in Comtemporary Society (New York: Image Doubleday, 1972/2010), 7-26.\nRichard Watson, Future Minds: How the Digital Age Is Changing Our Minds, Why This Matters and What We Can Do About It (London: Nicholas Brealey Publishing, 2010), sample.\nSalai K. Chan Hnin Thang nih Chin Digest Vol. 6, No. 4 (August 2020) caah a tial mi capar a si. Online careltu caah kan hun thlah than mi a si. ~ Editor\nPrevious Thimfung Thla Kho Tu Nih Thimfung Thlak Hlan Ah Zeidah Theih A Herh Zei Dah Ruatcia A Herh? (Part-1)\nNext Tlangcung ti kan ngah ning le kan tihna a pehtlaih ning


ICJ Tazacuai Ah Daw Aung San Suu Kyi Kal Ding Cu Zeiruang Dah Ralkap Nih An Dirkamh? – Chin World News Evening\nICJ tazacuai nakah Suu Kyi kalding Kawl Ralkap an I lawm: ICJ i tazacuaimi kongah Daw Aung San Suu Kyi a kal ding cu Kawl Ralkap nih kan dirkamh an ti, An ilawm khe lai ta. Rohingya pawl cungah ralkap nih a thiltuah cu cii-hmih timh ‘genocide’ a si tiah ram 40 leng nih Kawlram hruaitu pawl taza an cuai caah an lau ngai fam cuteh.\nAziah Suu Kyi pumpak in kal ai timh hnga? Foreign Minister a si ruangah maw? Ralkap he tiamkamhmi ‘give an take’ an ngeih caah maw si hnga? Amah pumpak hrimhrim zong a kut ah thisen ai nalh ve ruangah, mah-le-mah ivennak caah dah a si hnga? Afiangmi cu ralkap pawl hna a ngamter hna. Adonghnak ahcun hmunkhat ah an dirti theo.\nGambia ram nih ICJ ah taza cuaimi kha Myanmar rampi sovereignty ‘achohachia’ a hnursuan tiphun in bia a chimmi hna kan um, Hihi hlennak a si. A taktak ahcun Rohingya pawl cungah kutthlaknak a tuahtu pawl kutchumkhat pawl lawng nih an intuar dingmi a si– ram mipi million 51 he zeihmanh pehtlaihnak a um lo. Cheukhat nih kan rampi pei a muichiatter teih-kha-ciah’ cu an ti. Zeitikah dah kan rampi cu a mui tthat in teihkha cu a ngeih bal?\nICJ kong Suu Kyi hlawhtlinnak ding caah thlacam sawmtu Khrifa-Laimi zong kan um hoi. Theih awk cu ICJ timi cu dingthlu ‘justice’ tein lairel seh tiah UNO pi nih sermi a si. ASSK le Min Aung Hlaing nih hruaimi Kawl ralkap-cozah nih Rohingya cungah an thil tuahmi hi genocide sualcipit a si maw si lo timi kha kongceih an thawk lio a si, An sual-suallo biaceihnak a um rih lo.\nCucaah Khrifa thami nih thla kan cam ding cu ICJ nih “Justice and si bang” dingthlu tein lai an rel khawhnak ding tu kha a si. Dinnak kha ti bang a luannak hnga. Amos 5:24 tu kha thlacam ding kan si. A palh zong palh lo zongah anih nih a tei khawhnak hnga tiphun in thlacam phung si lo. Credit: Salai Ceu Bik Thawng


Israel thimnak: Prime Minister Netanyahu nih mipi sin lunglawmhbia a chim ko cang – Chinland News\nIsrael thimnak: Prime Minister Netanyahu nih mipi sin lunglawmhbia a chim ko cang\nMay 3, 2019 Salai Lungthli Tum Uncategorized 0\nPrime Minister Netanyahu hi tutan Israel thimnak ah term 5 nak prime minister tuan than ding ai cuh, mee an rel dih hlan ah teinak ka ngah tiin mipi sin lunglawmhbia a chim cang.\nMee an rel dih rih lo caah hodah teitu a si timi fiangfai in an chim kho rih lo, exit poll ning ah cun Netanyahu party le an hawikom hna nih teinak ngah ding dirhmun ah an um. Nain, zuamcawhtu Benny Gantz zong nih ka tei cang tiah a chim ve.\nZuamcawhtu Benny Gantz hi a liberal deuhmi a si, hriamnam le aw-hrang in Palestine chawnh loin a nemnak hmurka in chawnh a duh deuh. Israel ralbawi lieutenant-general pakhat a si, ralkap rian ai din cang.\nTutan thimnak ah Netanyahu teinak a ngah rih ahcun caan sau bik Israel prime minister a tuanmi a si te lai.\n“Teinak kan hmuh caah kai lawm hringhran, Israel mipi nih term 5nak tiang ka cung ah zumhnak an ngei caah kai lawm khun,” tiah Netanyahu nih a chim.\nNetanyahu hi hriamnam le aw-hrang policy a kalpimi a si, raltuk a duhmi tiah cheukhat nih an theih. Liberal pawl nih cun an huat ngai. Ziknawh eihmuarnak a tuah tiin sual an puh i taza cuai zong an timh. BBC\nAA ralkap tih an nung chin lengmang, Rakhine khuapi bak ah Tatmadaw 20 an thah hna\nMyanmar police nih ziknawh eihmuartu cozah company hruaitu an tlaih cang


Zahan Zan Hakha Khuapi Chung Kahdohnak Ah Ralhrang Lei Hliam Pu Mi An Tam – Thechinlandtoday\nZahan Zan Hakha Khuapi Chung Kahdohnak Ah Ralhrang Lei Hliam Pu Mi An Tam\nadmin November 17, 2021 Leave a Comment on Zahan Zan Hakha Khuapi Chung Kahdohnak Ah Ralhrang Lei Hliam Pu Mi An Tam\nZahan zaan Hakha khuathar i kah nak ah Ralhrang lei hliamhma pu mi an tam.Zahan November 16, zaan 7:00PM hrawng ah Hakha khuathar ah Ralhrang cu CDF nih an kah hna. Ralhrang lei hliamhma a pu mi an tam tiin theih asi. “A thli tein kan pel hna i kan kah hna, a muih cang caah pazei zat an thih cu ttha tein kan thei kho lo. Hliamhma a pu mi cu an tam lai. CDF lei cu hliamhma pu lo tein kan kir kho tthan” tiin chimphuan nak nawl ngei tu pakhat nih a chim.\nHakha khuathar um mi pakhat nih “An i kah nak hmuh tuni kan zoh pah i meithal Kuan bawm tamtak le lamcung ah thi tam ngai kan hmuh” tiin a chim.Zahan Hakha khuathar lei an i kap lio ah Kohkuun pawng ah buk aa ser mi Ralhrang hna nih caw pakhat cu CDF ah kan rel an ti caah an kah sual i a thi tiin Kohkuun sang um pakhat nih a chim.\nRelchap: Hmandaw Khuami “Salai Cung Chin Thang” a Pu Ruak a Tlunpinak Lampi ah SAC Ralhrang nih an Tlaih.Civil Engineering (BE) in Degree a la cangmi Hmandaw khuami Salai Cung Chin Thang cu nihin chun ah Kalay sizung ah a nunnak a liammi a pu ruak khua lei a tlunpinak lampi, Kapany hlei pawng Check Point ah SAC ralhrang nih an tlaih, tiah thawng kan theih.\nKhuami pakhat nih, “A pu ruak a phormi motor hmai ah anih hi motorcycle in a kal. Hmandaw phak hlan Kapany hlei pawng Check Point ah PDF he pehtlaihnak a ngei lai tiah lunghrinh in ralkap nih an tlaih,” tiah a chim. Salai Cung Chin Thang an tlaih lio a hmutu khuami pakhat nih, “An tlaih i an velhnak thawngpang hi lamhlatpi hmanh in kan theih. An thlah tiang kan hngah lai kan ti nain ralkap bawi pakhat nih hngak hlah u.\nNan caan lam a paam. Kan checkhlat dih in kan thlah ko lai a kan ti. Salai Cung Chin Thang i a Hmatpungttin (ID) le tangka bawm a kan pek i a kan kalter,” tiah a chim. Salai Cung Chin Thang hi atulio hriamtlaih cawlcanghnak zong aa tel lomi a si i, khua ah chungkhar he a ummi a si. A pu ruak tu cu inn ah a phan cang nain amah belte atu tiang inn a hlam rih lo, tiah khuami hna nih an chim.\nTuchun Ah CNDF Le Tangrual Ralkap Hna Nih Ceilak Teh Ralhrang An Thah Hna →\n← Tedim Nih Ram Le Miphun Caah Nunnak Petu Hna Caah Leiba Phuba Kan Cham Hrimhrim Lai


Cjc Lawng A Phomh Hna Lo, Laimi Vialte Kan I Tel Dih! – Chin World News Evening\nCjc Lawng A Phomh Hna Lo, Laimi Vialte Kan I Tel Dih!\nJuly 13, 2019 July 13, 2019 Salai Van Hmuhning\nLaimi hi khuaruat huaha loin thil kan tuah tawn tikah kan i palh lengmang. Voikhat cu Than Tlang CJC Biakinn ah Rev.Tuan Peng Thang cu Thawng Tha chimnak a rak ngei ding a si. Than Tlang khua upa Dr. Hmuh Thang le Pu Lal Mawng Cung tbk hna pumhnak ahcun an rak phan hna. Rev. Tuan Peng Thang nih a chimmi cu pumhhruaitu-Chairman a vun tho i a tui tuk i atu cu Thawng Tha chimtu sawmnak caah Lamhlal Pi ah Pathian a bia lomi timi hla kha kan sa ta lai’ tiah keimah sawmnak caah hla a kan sak pi a ti.\nChairman pa hlasak sawmnak nih Rev Peng a lung a rak tong lo tuk. Hitihin a lungtlin lonak a chim. Hla hna hi Thawng Tha chim sawmnak caah an phuahmi a si lo. Mi an tling deuh rih lo le mi hngahnak ah kan sa lai hei ti tiah a lungtlin lonak fak ngaiin a langhter. Capo biatak in a vun peh thanmi cu hla hi ka phuah lai i mi hngahnak an sak lai ti ka phang tuk mi hngahnak sak ding ah an phuah a si loh! tiah fak tak in a chim.\nThawng Tha chimtu sawmnak caah an phuah lo. Pathian thangthatnak caah an phuah. Saya Peng sawmnak ah hla kan sa lai a ti. Cucu keimah sawmnak ah hlasak a hau lomi’ tiah a chim chih. A vun peh thanmi cu hla cu an sa i suimilam pakhat le minute kul chung an sa Lian Lian p, mifim kan ti cu nazi hleihnih ah khual a nei ding a si i a tling cuahmah cang. Chuah le phundang ah a ruah lai a ti I a ra le a sir te hin saya Peng na Thawng Tha chim ngaih manh dawh ka si ti lo e.\nNazi hleihnih ah Rangon leiin khua a ra ding a si le hi kan chuah tak lai phundang in ruat hlah awh a chuah pah te ah a ka chimhmi cu an sakmi hi a number zong um lo a caang zong a um lo le zeitik an dih lai theih a si lo a ti le a chuak tiah Rev Peng nih a chim. Hlasak chung i a lam i a kuimi vialte cu minute pahra chungah cun an i hngilh dih tiah a chim.\nRev. Tuan Peng Thang chimmi hi Laimi zong nih kan ruah cio a hau cang. CJC biakinn ah a tonmi a si ko nain CJC lawng ah siloin Laimi tampi nih kan tuah tawnmi a si. Mi hngahnak te hna le mi sawmnak te hna ah hlasak kan hmanmi hi cu khuaruah lo tuk le thil theih lo tuk bia an si ko. Hi bia nih thatnak a kan pek cio lai tiah kan zumh!\nA Kan Poh I Ka Ningzah Ka Celh Lo Chim Awk Ka Thei Lo\nCNF Daniel Sakhong Caṭialmi Ka Rel Cu Ka Hnak A Ka Doh Taktak CNF Hi Rak Umhlahseh Law USA, Europe, Australia Hi Kan Phan Kho Lai Lo


Caan saupi US kong ka tial ti lo, Kawlram lei a buai tuk caah US kong kal tak i kawlram kong longte tial a si. Natein atu cu US kong lawngte ka vun tial than cang lai. Mah Chinpage hi cu US kong lawngte ka vun tial cang lai\nFormer President Trump kha Democrat pawl nih heh tiah an rak soisel kha. An soisel biknak ruang pakhat a si ve mi cu immigration kong le US/Mexico border kong hi a si. Democrat pawl cu immigraton le border kongah an mualpho ngai cang.\nTrump president a rak si lio ah an soisel thangchiat ning bantuk a si ti lo. Trump nih ramdang in US ram ah a rah mi hna kha a hman mi/phunglam (ligal) in rah u tiin a ti tawn hna. Atu cu Democrat pawl nih Trump heh tiah an rak soisel i, immigration ah lam kaupi an on caah US cu a buai tak tak cang\nUS vice President Kamala Harris cu News reporter pakhat nih interview a tuahnak ah, nihin tiang hi bantuk in US border ah immigration pawl ruangah buainak kan tawn lio ah voihkhat hman border hi na zoh bal lo tiin bia a hal\nKamala a hmai a chia tak tak i, a leh mi cu, Europe ah voihkhat hman ka kal bal lo tiin aleh. Mipi nih ceilak in an phomh chih. Newsmax lei nih an langter ning ah cun atu hi Democrat party chungah buainak fakpi a um tiin an langter. Democrat hruaitu tampi nih President Joe Biden cu zeihman a si lo. Lack of leadership a si tiin an duh lo ngai tiin Newsmax nih alangter\nNote- News ka tial mi hi english news Newsmax nih a tial mi a si. Thawngpang hi vawlei media a ngan mi sin in ka tial mi a si tawn tiin careltu nih nan ka thei piak nak ding caah theiternak ka vun tuah- By. Madison Lc (Chief editor)\nBe the first to comment on "Trump an soisel ning bantuk si ti lo ee!! Joe Biden le Kamala an mualpho bak ko cang"


US Florida State Thil Cangmi Hi Khrihfa Mit In Zeitindah Kan Zoh Cio! – Chin 11 News\nUS Florida State Thil Cangmi Hi Khrihfa Mit In Zeitindah Kan Zoh Cio!\nPosted By: chin11news December 11, 2020\nSualnak he hawikom ttha tuk an si..Kan Laimi zong tampi an umnak, US ram Florida state, Jacksonville khuapi ah kum 20 a simi nungak nu cu nau a pawi. Hi nu hi a pasal bantuk in umpi cuahmahmi (nupa sualnak tuahpi pengmi) tlangval pali a ngei. Atu a nau pawimi zong hi, cu tlangval pali hna lak i pakhat khat fa cu a si.\nA mak tukmi cu, “hi nu nih a hrin dingmi fa hi kan dihlak nih kan fa bantuk in kan zohkhenh dih lai” tiah an ti. Dam tein a chuah ahcun, “ka pa” tiah auh dingmi pali le “ka nu” tiah auh dingmi pakhat; a dihlak panga a ngei lai, tinak a si.\nAn duhmi nu nih an i duh i nuva dirhmun in an um cuahmah ko lio ah, tlangval dang he a sual zong ah a poi ah an chia lo; nupa sualnak a ka hmanpi ve ko ahcun a za ko, timi ruahnak an ngei dih. Sualnak he an i hawikom tuk hna!\n“Ka pasal bik, ka nupi bik” ti zong um hlei ti loin pa nih hmuhmi nu poh sualpi khawh, nu zong nih hmuhmi pa he poh sualti khawh chan chungah kan vawleipi a lut cuahmah cang! Cucu Pathian hngalhtu thlarau a ngei ve lomi saram nun cu a si ko cang. Kan nupi/pasal nih tlangval/nungak dang an ngeih tikah kan thin a hun khawh rihmi hi kan hngalh loin Pathian ttihnak nun kan rak ngeih tuk rih ruangah an si, ti a hung fiang ngai.


Malaysia um refugee chunh ding China ser raikhamsi 'CanSino' cu Malaysia rammi zong an chunh ve hna lai - THE CHIN EXPRESS\nMalaysia um refugee chunh ding China ser raikhamsi ‘CanSino’ cu Malaysia rammi zong an chunh ve hna lai\n“Voi 1 lawng chunh a haumi China ser raikhamsi ‘CanSino’ cu dur ting 6 le cheu (650,000) in kan kua ve uh tiin rampi cozah kan hal,” tiah Sarawak state Vuancichoh Changtu Datuk Amar Douglas Uggah Embas (hmanthlak chung kehlei 2nak mithman aa benhmi) nih a chim.\n“Hmai thla (July) tanṭim ahcun ngah dingin kan i ruahchan,” ati.\n“CanSino raikhamsi hi Penan miphun ti bantuk tupi chung khuasami le lam hla khuate innthluan ummi kan minung hna chunh awk ah aa tlak,” ati.\nSarawak state um Penan miphun pawl cu chanthar zapi zaran bantukin khua chungah ummi an si lo. Thilpuan hruk loin (hnah in an chiaṭha lawng an huh) fei le nam put in ramtang tupi chungah ramvaih in khuasami an si. Liamcia kum 20 hrawngin company pawl nih an umnak tupi thingaah caah le ungti cinnak lo caah an ṭhiampiak hna caah cheukhat cu cozah nih innthluan pipi (khaan um lo inn sau pipi) a sak piak hna i cutin hmun 1 ah a umter hna, mah hnu in thilpuan hna an i hruk ve cang. Atang video ah Penan miphun khuasaktintuk ning cu zoh khawh asi.\n“Kan si lei rianṭuan pawl nih voi 1 lawng an va tlawn hna lai i an chunh hna lai, tikah rian zong a fawi deuh i tlunkalnak zongah khing a zaan deuh pinah a dihheumi zong a tlawm deuh,” tiah nizaan June 23 ah a chim.\nVoi 1 lawng chunh a haumi China ser CanSino raikhamsi le US ser Johnson & Johnson raikhamsi cu Malaysia ah hman dingin cozah nih June 15 ah a cohlan ve cang hna.\nSarawak state vuancichoh changtu nih, “Kan si lei rianṭuan pawl nih naite ahkhan Miri le Kapit peng tupi chung ummi le khuate mi cheukhat cu Sinovac raikhamsi chunh dingin an va tlawn ko hna.\n“Nain, hika hmun pawl ah pulrai a chuah caah a rannak in raikhamsi chunh an hauh caah rian rang deuh in lim khawhmi CanSino tu chunh zokzok kan timh hna nak asi,” ati.\n“Atutiang ahhin kan state pumpi ah minung ting 9 fai (910,595) cu voi 2 siloah voi 1 paoh raikhamsi kan chunh cang hna,” tiah a chimchap. Chunh cangmi pawl cu US ser Pfizer, UK ser Astrazeneca le China ser Sinovac an chunh hna. Voi 2 chunh haumi lawngte an si.\nAtutiang ah Malaysia cozah nih an ram ah hman dingin raikhamsi phun 5 a cohlan cang hna. Mah pawl cu:\nPfizer-BioNTech (US le Germany ser)\nAstraZeneca (UK ser)\nSinovac (China ser)\nCanSino (China ser) le\nJohnson & Johnson (US ser) hi an si.\nMah vialte hi Malaysia cozah nih a cawk cio cang hna nain hmasa 3 lawng hi Malaysia ram an phan rih, i mah phun 3 lawng hi an chunh cuahmah hna lio asi. Mah phun 3 hi cu voi 2 chunh a haumi lawngte an si.\n4nk CanSino le 5nk Johnson & Johnson hi cu voi 1 lawng chunh a haumi an si. CanSino cu hmai thla tanṭim ah Malaysia a phan lai. Johnson & Johnson hi cu zeitik a phak lai ti hngalh asi rih lo.\nMalaysia cozah nih, “Ahohmanh nih raikhamsi i thim khawh asi lo. A ummi paoh kan in chunh ko hna lai,” tiin May 30 ah thawng a thanh cang.


BREAKING NEWS: THANTLANG PALEK BAWI AKAPTU THEIH SI CANG – The Chinlung Post\nThantlang palek bawi thahnak kongah Chinland Defense force nih thanhnak an tuah cang. Thantlang khuachung ah ralhrang kawlralkap sin ah thawngpang a pe lengmangtu le CDM pawl a hrocer lengmang mi thantlang palek bawi Bolay tiah an auh mi tuni ah Thantlang CDF nih an kah thah tiah CDF lei nih thanhnak an tuah. CDF nih thanhnak an tuahmi lei ah kan vun langhter chih.\nTuni thil sining an langhter mi cu hitihin a si: Thantlang khua chung ah palek bo khat pakhat meithal kahnak in a thi. July 5 zaanlei suimilaam 3:00 fai ah, Thantlang khua ah a ho ti hngalh lo mi nih palek pakhat meithal in an kah i a thi tiah kan theih. Meithal kah a tong mi palek pa hi Thantlang Palek Sakhan ah a tuan mi a si i bo khat a si tiah, Thantlang khuami hna sin in kan theih.\nA thi mi pa hi Kawl miphun a si an ti i, a min tu cu kan thei kho rih lo.


President Trump nih hlennak a langter mi leh a chim mi nih vawlei a hninh bak ko\nTu lio US thawngpang cu a buai tak tak ko, thawngpang kan thei mi poah hi zum awk tlak a si maw si lo ti zong kan nih fiang kho ti lo. Democrat pawl lei ah dirpitu Media nih Joe Biden nih Trump a tei ning he tiah an tial i, Republican lei a dirkam tu Media nih Vote hlennak a um ning kong le Trump nih a tei ning kong he tiah an tial ve\nAtu cu a hram thawknak lawng a si i, thil sining hi Democrat Media le Republican lei Media pahnih ka rel lengmang hnuah mah hi cu tial awk tlak a si tiah ka ti mi ka vun ttial tawn mi a si.\nNithum ni/Wednesday ah President Trump nih Pennsylvania le Michigan lei ah thil sining cu Twitter ah a vun langter i, Voter Fraud a um ti cu fiangtein thei a si cang tiin a post. Cun 73 Million legal votes hmuh than a si cang tiin President Trump nih Twitter ah atial\nPresident Trump nih Election hnuah California ah ballots an lak than mi cu video bak in a post. Tu lio cu Twitter le Facebook ah he tiah thil sining a phuan peng. Twitter nih voih tampi a ca post mi an thup/hide piak tawn. Trump nih a tial ning a cun,\nfawitein teinak kan hmuh/easily won both states, thousand of vote should be thrown out’ tiin a post i, cun GOP/Republican lei ah poll watchers pawl cu vote rel lio ah vote reltu nih an pawng ah um an siang lo tiah a tial chap\nPresident Trump nih a chim ning a cun, vote hi a thatein le hman tein rel si seh, fawitein teinak ka hmuh lai ti hi a zum ning a si. Voter fraud hi a duh ning bantuk in court nih an cei piak lai maw, Joe Biden support le Media nih Trump cu a sungh cang,\nthatein a cohlan ding a si tiah an ti peng fawn, mah bia halnak hna hi tu lio US mipi nih an thei duh ngai mi a si. Philadelphia Branch GOD nih Allentown ah ballot chungah zeihman a um lo mi an hmuh tiin President Trump nih a vun langter chap hoi.\nNithum ni/Wednesday ah 99% vote rel a si cang i, Philadelphia and Allegheny County ah Biden nih 51,969 votes hmangin a tei lio a si\nTrump lawsuit Michigan & Pennsylvania ah Governor nih Biden cu a tling tiah fehternak/certified tu tiang an pek kho lo. California ah nupakhat nih vote khar hnuah mail in ballot a hmuh/receive mi video clip hmuh ding a um hoi cang caah tu tan US President thimnak bu a buai tak tak cang. Source-RTK\nBe the first to comment on "President Trump nih hlennak a langter mi leh a chim mi nih vawlei a hninh bak ko"


Ralhrangbu nih Dalan paoh paoh cu raltuk Training a cawn piak cang hna lai – Chintanbo\nRalhrangbu nih Dalan paoh paoh cu raltuk Training a cawn piak cang hna lai\nSeptember 24, 2021 admin MYANMAR NEWS 0\nMon ramkulh in pengkulh cheukhat ah ralhrang phu riantuan lungtlin pi nak ngeitu hna nih dirhmi phu hna cu, nawlngeihnak la tu ralhrang phu hna nih basic raltuk ning cang cawnpiak ding ah timhtuahnak an ngei tiah theih a si.\nRalhrang nih hramhram nawlngeihnak an lak hnu ah dirhpiak mi phu, pyusawthi phu hna le ralhrang riantuan lungtlin pinak ngeitu hna cu basic raltuk training le checkhlat thiamnak training cu honpiak ding ah timhtuah nak an ngei tiah ralhrang phu hna he a pehtlai mi pakhat nih a chim.\n“Nai ah ralhrang phu hna nih dirhpiak mi phu, pyusawthi phu, a bik in ralhrang hna tanh in lungtlin pinak ngeitu hna an si” tiah a chim.\nAtu ah ralhrang phu hna nih training kai ding hna cu min cazin khawmhsuat nak an tuah, cu training cu October thla zarhkhat nak ah thok ding in timhtuahnak a um tiah a chim.\nCu training a kai mi hna nih training an dih tik ah basic thlahlawh an ngah lai tiah a chim. “Training nan dih tik ah thlahlawh hmuh a si lai, zeizah dah ngah a si lai cu a fiang rih lo, basic thlahlawh pek nan si lai” tiah a chim chap.\nTraining a dih tik ah ralhrang phu hna nih fialmi cawlcangh nak ah ralhrang phu hna le training dih mi hna,ngandam in ummi ralhrang riantuan hlun hna cu fonh in cawlcanghnak ah an i tel lai tiah theih a si. Crd; The Chin Post\nKIA nih cun Ralhrang phu cu a ttha bak ti lo, Nikhat hnu nikhat a tomtom in a thianh cuahmah cang ko


Callum Hudson-Odoi Nih Hlawhtling Mi Zanglek Thiam Asi Nak Dingah Zeidah Tuah A Herh Ti Mi Ruahnak Hazard A Cheuh – Vaurawng\nCallum Hudson-Odoi Nih Hlawhtling Mi Zanglek Thiam Asi Nak Dingah Zeidah Tuah A Herh Ti Mi Ruahnak Hazard A Cheuh\nPosted By: vaurawng.com April 5, 2019\nChelsea mino te zanglek celh thiam Callum Hudson-Odoi hi aluancia zarh ah Brighton he an chuihnak ah premier league ah avoi khatnak first lineup ah ai tel asi. Cu an chuihnak ah a ke zong a chuak ngaingai, cu pin ah Giroud nih goal a khumh mi zong Callum Hudson-Odoi goal kho dingin a tuah piak mi asi.\nCallum Hudson-Odoi hi premier league si lo mi ah a chuih mi zoh tikah a ke zong a chuak ngai tawn mi asi. A hnubik Europa league puai 3 an chuih mi zongah a puai 3 ning in goal a khumh khotu asi. Cu tikah Chelsea țanhtu pawl nih an uar ngaingai mi zanglek celh thiam asi.\nBrighton he an chuih lio ah Callum Hudson-Odoi cu a ke a chuak ngaingai, cu tikah chelsea coach Sarri telh in chelsea țanhtu hna nih an thangțhat ngaingai. Cu pin ah kum 2020 Europe chuih dingmi ke hneksaknak ah avoi khatnak England selected ah ai tal ve mi asi.\nChelsea zanglek celh thiam Hazard nih Callum Hudson-Odoi i a pumpululh chuih ning he pehtlai in a thangțhat ngaingai, cu pi ah hlawhtling mi zanglek celh thiam mi pakhat si nak dingah tangdor tein um le i uah lo tein um ii fakpi in i zuam a hau tiah forhfialnak bia a chim.\nHazard nih a chim rih mi cu “Callum Hudson-Odoi hi Brighton he kan chuih hlan ah first lineup ah i tal dingin ai ruahchan ngaingai, tu cu caan hman tein first lineup ah chuih dingin ready asi cang. Callum Hudson-Odoi nih zeitin dah pumpululh a chuih le aa hlen hna ti mi țha tein nan hmuh ko cang. A nih hi a mah le a mah zumh ngam nak zong a ngei pin ah zanglek celh a thiam ngaingai mi mino te asi.”\nCallum Hudson-Odoi hi mino te asi caah hi nak in a thiam chin lengmang rih lai. Kei mah nih a ke a chuah chinchin khawhnak dingah zei hmanh ruahnak ka pek bal mi a um lo. A nih hi kan mah he hmunkhat te ah training a tuah lengmang mi asi. Asinain Callum Hudson-Odoi lei nih ruahnak a ka hal asi ahcun a țhabik in pek kai tim. Asinain a nih cu a thiam ngaingai mi zanglek celh thiam a si cang ko.\nCallum Hudson-Odoi cu a kum a no rih caah zei bantuk puai poah ah chuih a duh lio te asi. A caan caan ah caanțha a ngei mi chungin a țhabik in a chuih khawh caan a um lai, a caan ah a ke a chuah lo caan zong a um lai. Asinain a țhabik mi pakhat cu tangdor te in um le i uah lo tein fakpi in ai zuam ding hi asi. A nih cu a kum a no rih i minute 90 chung hmanh ah duh chung in a thli kho rih, kan nih cu kum 28 upat lei sang kan si cang i, a caan a dongh lei hna ahcun kan tha hna a ba deuh ngai cang i duh ning hmanh in kan chuih kho ti lo. ”\nCallum Hudson-Odoi cu club a țha mi pakhat ah zanglek ai celh cang mi asi i, a caah cawn dingmi tampi a um rih. Keimah nih Callum Hudson-Odoi sin ah ka chim lengmang mi cu hlawhtling mi zanglek celh thiam pakhat si ahcun tuah a herh mi cu tangdor le i uah lo tein i zuam hi asi. Training tuahnak zongah i zuam, cu nai zuam nak cu chuih taktak tikah a tak in nai zuam nak kha langhter (goal hna shot), cun nuam tein pumpululh chuih ding hi a biapi taktak mi asi” tiah Hazard nih Callum Hudson-Odoi cu a ti.\n“Ka nu le ka pa nih an ka chim lengmang mi cu ‘i uah lo tein fakpi in i zuam’ tiah an ka ti. Pumpululh ti mi cu rang taktak in thil hi a cang theo tawn. Thlahnih thum hna na ke a chuak taktak si ahcun na minthang cawlh lai, cu ve bantuk in hi hnu thlahnih thum zongah na min a chia kho cawlh mi asi” tiah Hazard nih a ti.\nBe the first to comment on "Callum Hudson-Odoi Nih Hlawhtling Mi Zanglek Thiam Asi Nak Dingah Zeidah Tuah A Herh Ti Mi Ruahnak Hazard A Cheuh"